******



**Anul 2023 – numărul 3**

**16 - 20 ianuarie**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 16 - 20 ianuarie 3](#_Toc125527986)

[Selecție de Acte normative apărute în Monitorul Oficial al României în perioada 16 - 20 ianuarie, 2023 4](#_Toc125527987)

[Comunicate de presă ale Guvernului României 6](#_Toc125527988)

[Mesajul premierului Nicolae-Ionel Ciucă cu ocazia Zilei Unirii Principatelor Române 6](#_Toc125527989)

[Premierul Nicolae-Ionel Ciucă: Continuăm dialogul foarte bun cu reprezentanții Comisiei Europene pentru clarificarea tuturor aspectelor care țin de valorificarea fondurilor disponibile României prin PNRR 6](#_Toc125527990)

[Municipiul Timișoara, gazda dezbaterii din regiunea Vest privind implementarea Strategiei naționale și a planului de acțiune pentru dezvoltarea durabilă 8](#_Toc125527991)

[Informaţie Europeană 9](#_Toc125527992)

[NOUTĂȚI – Informații UTILE 9](#_Toc125527993)

[POR: Fonduri europene pentru un centru comunitar integrat în comuna Vorța 9](#_Toc125527994)

[Comisia a aprobat schema de ajutor de stat propusă de România pentru sprijinirea crescătorilor de bovine 9](#_Toc125527995)

[Ministrul Economiei: La începutul lunii martie deschidem un nou apel pentru încă 150 de milioane de euro pentru industria prelucrătoare 10](#_Toc125527996)

[MCID: România își achită toate datoriile către Agenția Spațială Europeană și plătește inclusiv prima tranșă pentru 2023 10](#_Toc125527997)

[MAT va deconta cheltuielile de participare la târgurile internaționale de turism ale operatorilor economici! 11](#_Toc125527998)

[Strategia națională privind educația pentru mediu și schimbări climatice 2023 - 2030 a fost aprobată de Guvern 12](#_Toc125527999)

[Modificări referitoare la Programul național de consolidare a clădirilor cu risc seismic ridicat 12](#_Toc125528000)

[Listă de întrebări și răspunsuri destinate beneficiarilor apelului privind dotarea cu mobilier, materiale didactice și echipamente digitale a unităților de învățământ preuniversitar și a unităților conexe 13](#_Toc125528001)

[ADR Vest: Webinar pe tema apelului de proiecte dedicat microîntreprinderilor 14](#_Toc125528002)

[Contractarea proiectelor POIM acceptate în platforma IMM Recover 14](#_Toc125528003)

[POR: Aproape 7 milioane de lei pentru servicii socio-educaționale și mediul de afaceri 15](#_Toc125528004)

[Comisia Europeană a lansat un nou mecanism al UE 15](#_Toc125528005)

[Înscrieri deschise pentru selecția partenerilor viitorului Comitet de Monitorizare pentru Planului Strategic PAC 2023-2027 16](#_Toc125528006)

[POC 4.1.1: Deschiderea conturilor de beneficiari în platforma Achiziții beneficiari privați 17](#_Toc125528007)

[MAT: Primul curs de formare și dezvoltare profesională „Manager de destinație turistică” 18](#_Toc125528008)

[Înscrieri deschise pentru Social Innovation Tournament 2023! 18](#_Toc125528009)

[PNRR 19](#_Toc125528010)

[PNRR: Ghidul pentru dezvoltarea cloud-ului guvernamental, publicat în consultare publică 19](#_Toc125528011)

[Ministerul Dezvoltării a aprobat 174 de noi proiecte cu finanțare din PNRR 20](#_Toc125528012)

[PNRR: Apelul privind renovarea și dotarea cabinetelor medicilor de familie a fost redeschis! 20](#_Toc125528013)

[PNRR: Lista obiectivelor aprobate și aflate pe lista de rezervă pe apelul privind unitățile de asistență medicală ambulatorie 20](#_Toc125528014)

[PNRR: Până la sfârșitul lunii ianuarie se estimează lansarea apelului dedicat digitalizării producției și distribuției de filme 21](#_Toc125528015)

[PNRR: S-a lansat apelul de proiecte pentru sprijinirea investițiilor în întregul lanț valoric al bateriilor și al celulelor și panourilor fotovoltaice 22](#_Toc125528016)

[Consultări publice 23](#_Toc125528017)

[Comisia a lansat o consultare publică privind reforma în vederea sprijinirii unei tranziții energetice curate și accesibile 23](#_Toc125528018)

[Consultare publică cu privire la Fondul european de dezvoltare regională și Fondul de Coeziune 2014-2020 – Evaluare ex-post 24](#_Toc125528019)

[Un nou Ghid pe Programul Regional Vest 2021-2027, publicat în consultare publică! 24](#_Toc125528020)

[Proiect de Ordonanţă pentru modificarea OUG nr. 51/1998 privind îmbunătăţirea sistemului de finanţare nerambursabilă a proiectelor culturale, în dezbatere publică 25](#_Toc125528021)

[Apeluri – Finanțări 25](#_Toc125528022)

[Comisia Europeană a lansat Premiile pentru Promovarea Întreprinderilor Europene în România, ediția 2023 25](#_Toc125528023)

[APIA primește Cereri de plată pentru rambursarea ajutorului de stat pentru cantităţile de motorină aferente ultimului trimestru al anului 2022 26](#_Toc125528024)

[Din Actualitatea Europeană 27](#_Toc125528025)

[Înscrieri deschise pentru Premiul Charlemagne pentru tinerii europeni 2023! 27](#_Toc125528026)

[Valorificarea talentelor în Europa: un nou impuls pentru regiunile UE 28](#_Toc125528027)

[Noul Bauhaus european, un catalizator major al Pactului verde european, va beneficia de finanțare suplimentară 31](#_Toc125528028)

[Comisia aprobă schema de ajutor de stat în valoare de 44 milioane EUR propusă de România pentru sprijinirea crescătorilor de bovine în contextul invadării Ucrainei 33](#_Toc125528029)

[Războiul din Ucraina: PE cere un tribunal special pentru pedepsirea crimelor rusești 33](#_Toc125528030)

[Parlamentul solicită mai multe sancțiuni împotriva regimului iranian 34](#_Toc125528031)

Repere din agenda publică a conducerii Instituţiei Prefectului - Judeţul Hunedoara   
în perioada 16 - 20 ianuarie

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***16 ianuarie*** |
| *Întalnire cu reprezentanții Mass Global Energy Rom* | ***16 ianuarie*** |
| *Participare la ceremonia de depunere a jurământului militar a cadrelor militare din Inspectoratul pentru Situații de Urgență „Iancu de Hunedoara”.* | ***16 ianuarie*** |
| *Participare la startul proiectului ,,Dă-mi 3 minute pentru tine!”* | ***18 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***18 ianuarie*** |
| *Deplasare la operațiunile de stingere a unui incendiu din municipiul Deva.* | ***18 ianuarie*** |
| *Întalnire de lucru cu primarii din Brad, Șoimuș, Luncoiu de Jos, Vălișoara și Băița și cu reprezentanții Consiliului Județean Hunedoara.* | ***19 ianuarie*** |
| *Întalnire de lucru cu reprezentanții Serviciului Rutier din cadrul IPJ Hunedoara, Inspectoratul de Stat pentru Controlul în Transportul Rutier Nr. 5 Hunedoara și directorii de școli de șoferi din județ.* | ***19 ianuarie*** |
| *Participare la acțiune de recunoaștere în teren pentru a evalua situația cauzată de inundațiile din comunele Baia de Criș și Vața de Jos.* | ***19 ianuarie*** |
| *Întalnire de lucru cu primarii din Zonele de colectare 1, 2 și 3, reprezentanții ADI – SIGD Hunedoara, reprezentanții Gărzii de Mediu, ai Agenției pentru Protecția Mediului și ai Consiliului Județean Hunedoara.* | ***20 ianuarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  16 - 20 ianuarie, 2023

**M. Of. nr. 43/ 16 Ianuarie 2023**

* Nr. **42** / **12 Ianuarie 2023**, Parlamentul României - Lege privind aprobarea procedurii de pregătire pentru reutilizare a deșeurilor de echipamente electrice și electronice, a cerințelor tehnice privind pregătirea pentru reutilizare și a cerințelor de raportare și monitorizare a echipamentelor electrice și electronice reutilizate.

**M. Of. nr. 44/ 16 Ianuarie 2023**

* Nr. **19** / **5 Ianuarie 2023**, Ministerul Dezvoltării, Lucrărilor Publice și Administrației - Ordin pentru aprobarea reglementării tehnice „Normativ privind proiectarea, execuția și exploatarea sistemelor de alimentare cu apă și canalizare ale localităților, indicativ NP 133-2022, volumul III - Structuri hidroedilitare din beton armat și beton precomprimat“.
* Nr. **596** / **11 Ianuarie 2023**, Ministerul Finanțelor - Ordin privind transmiterea situațiilor financiare anuale centralizate întocmite de instituțiile publice la 31 decembrie 2022 și pentru modificarea și completarea unor ordine ale ministrului finanțelor publice în domeniul contabilității instituțiilor publice.
* Nr. **604** / **12 Ianuarie 2023**, Ministerul Finanțelor - rdin privind modificarea și completarea Ordinului ministrului finanțelor publice nr. 1.801/2020 pentru aprobarea componenței, a modelelor și a normelor metodologice de elaborare a rapoartelor privind situațiile financiare, a rapoartelor privind notele la situațiile financiare și alte rapoarte/ anexe trimestriale și anuale generate din sistemul național de raportare - Forexebug.

**M. Of. nr. 46/ 17 Ianuarie 2023**

* Nr. **16** / **5 Ianuarie 2023**, Ministerul Dezvoltării, Lucrărilor Publice și Administrației - Ordin pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022“.

**M. Of. nr. 47/ 17 Ianuarie 2023**

* Nr. **29** / **9 Ianuarie 2023**, Ministerul Investițiilor și Proiectelor Europene - Ordin privind modificarea anexei la Ordinul ministrului fondurilor europene nr. 348/2018 pentru aprobarea Regulilor de aplicare a sumelor forfetare pentru deplasări finanțate din Fondul pentru relații bilaterale și Fondul de asistență tehnică din cadrul mecanismelor financiare Spațiul Economic European și norvegian 2014-2021.

**M. Of. nr. 52/ 18 Ianuarie 2023**

* Nr. **29** / **18 Ianuarie 2023**, Guvernul României - Hotărâre pentru stabilirea plafonului maxim al cheltuielilor privind locuința de serviciu și al cheltuielilor de cazare și deplasare a prefecților și subprefecților, aferente anului 2023.

**M. Of. nr. 53/ 19 Ianuarie 2023**

* Nr. **42** / **18 Ianuarie 2023**, Guvernul României - Hotărâre privind scoaterea din rezervele de stat și acordarea de către România a unui ajutor umanitar extern de urgență, cu titlu gratuit, pentru Ucraina, în vederea asigurării protecției populației în contextul conflictului din Ucraina.
* Nr. **3** / **18 Ianuarie 2023**, Autoritatea Națională de Reglementareîn Domeniul Energiei - Ordin pentru aprobarea Normei tehnice privind cerințele tehnice de racordare la rețelele electrice de interes public pentru instalațiile de stocare a energiei electrice și procedura de notificare pentru racordarea instalațiilor de stocare a energiei electrice.

**M. Of. nr. 54/ 19 Ianuarie 2023**

* Nr. **13** / **10 Ianuarie 2023**, Agenția Națională de Cadastru și Publicitate Imobiliară - Ordin privind modificarea și completarea Regulamentului de avizare, recepție și înscriere în evidențele de cadastru și carte funciară, aprobat prin Ordinul directorului general al Agenției Naționale de Cadastru și Publicitate Imobiliară nr. 700/2014.

**M. Of. nr. 55/ 19 Ianuarie 2023**

* Nr. **5** / **18 Ianuarie 2023**, Guvernul României - Ordonanță pentru modificarea Ordonanței de urgență a Guvernului nr. 41/2010 privind unele măsuri pentru întărirea disciplinei în construcții.
* Nr. **6** / **18 Ianuarie 2023**, Guvernul României - Ordonanță pentru modificarea Legii nr. 212/2022 privind unele măsuri pentru reducerea riscului seismic al clădirilor.

**M. Of. nr. 57/ 20 Ianuarie 2023**

* Nr. **2515** / **11 Ianuarie 2023**, Ministerul Culturii- Ordin privind aprobarea Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme, asociată Planului național de redresare și reziliență al României, pilonul IV, componenta 11 - Turism și cultură, investiția 7.

**M. Of. nr. 58/ 20 Ianuarie 2023**

* Nr. **46** / **18 Ianuarie 2023**, Guvernul României - Hotărâre privind organizarea, funcționarea și repartizarea numărului de posturi pentru Garda Forestieră Națională și gărzile forestiere.

**M. Of. nr. 59/ 20 Ianuarie 2023**

* Nr. **59** / **20 Ianuarie 2023**, Agenția Națională de Administrare Fiscală - Ordin privind modificarea Ordinului președintelui Agenției Naționale de Administrare Fiscală nr. 587/2016 pentru aprobarea modelului și conținutului formularelor utilizate pentru declararea impozitelor și taxelor cu regim de stabilire prin autoimpunere sau reținere la sursă.

**M. Of. nr. 60/ 20 Ianuarie 2023**

* Nr. **525** / **20 Ianuarie 2023**, Ministerul Muncii și Solidarității Sociale/ Nr. **129** / **19 Ianuarie 2023**, Ministerul Investițiilor și Proiectelor Europene/ Nr. **253** / **20 Ianuarie 2023**, Agenția Națională de Administrare Fiscală/ Nr. **777** / **20 Ianuarie 2023**, Ministerul Finanțelor/ Nr. **91** / **20 Ianuarie 2023**, Serviciul de Telecomunicații Speciale Nr. **3496091** / **19 Ianuarie 2023**, Directia Generala pentru Evidenta Persoanelor - Ordin privind termenele, formatul datelor și al declarației pe propria răspundere, condițiile tehnice și algoritmii de aplicare a criteriilor pe baza cărora se stabilește eligibilitatea beneficiarilor, precum și modalitatea de interogare, agregare și validare a datelor, conform art. 25 alin. (24) din Ordonanța de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile.
* Nr. **139** / **20 Ianuarie 2023**, Ministerul Investițiilor și Proiectelor Europene - Ordin pentru modificarea anexelor nr. 1 și 2 la Ordinul ministrului investițiilor și proiectelor europene nr. 3.237/2022 privind aprobarea modelului de card de energie și a modelului de certificat de validare a datoriei față de asociația de proprietari/locatari.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Mesajul premierului Nicolae-Ionel Ciucă cu ocazia Zilei Unirii Principatelor Române

 „Unirea Moldovei cu Țara Românească sub același domnitor, Alexandru Ioan Cuza, este un exemplu autentic de unitate a voinței românilor, care a deschis calea emancipării și modernizării statului. Au urmat ani de reforme importante în toate domeniile și investiții ce au consolidat apropierea culturală, politică și economică a celor două principate române.

Rădăcinile  României europene se regăsesc în Unirea Principatelor Române, act vizionar realizat prin unitatea de voință în jurul valorilor și obiectivelor comune.

Am admirat întotdeauna unitatea artizanilor Unirii Principatelor Române din 1859 și eforturile care au continuat până la înfăptuirea Marii Uniri din 1918, visul de veacuri al tuturor românilor.

Responsabilitatea clasei politice și a instituțiilor statului este să onoreze ”actul energic al întregii naţiuni române”, așa cum Mihail Kogălniceanu descria Unirea Principatelor Române, și să urmeze exemplul reformelor majore care au stat la baza evoluției către România de astăzi. La fel ca acum 164 de ani, dorința de emancipare națională și aspirațiile legitime ale românilor trebuie să rămână repere ale acțiunii statului.

Lecția istorică rămasă  peste timp este că prin voință, unitate, curaj și susținerea cetățenilor noștri putem reuși cele mai ambițioase obiective. Aderarea României la NATO, obținerea statutului de membru al Uniunii Europene sunt exemple grăitoare.

România este astăzi în fața unei etape importante pentru viitor. Miza noastră comună este strâns legată de dezvoltarea în ritm accelerat și consolidarea locului în rândul statelor dezvoltate ale Europei și  întregii lumi, iar acest proces trebuie să meargă mână în mână cu reducerea decalajelor din societate, care, în mod concret înseamnă capacitatea de a oferi o viață mai bună fiecărui român,  condiții  și oportunități similare la sate, orașe și în toate comunitățile. În România europeană toți cetățenii trebuie să aibă  șanse  egale, să se simtă  în  siguranță  și  să aibă speranța unui viitor mai bun și mai prosper, vegheat de valorile și libertățile  democratice.Bucuria care ne însuflețește prinși în Hora Unirii la evenimentele dedicate acestei zile și cu multe alte ocazii, dar și coagularea socială pe care o regăsim în momentele dificile îmi dau încredere că românii și-au păstrat spiritul unitar, prețuiesc valorile trecutului și merg împreună spre viitor. Astfel de etape din istoria noastră le păstrăm vii în memoria societății. Se cuvine să le transmitem generațiilor tinere și să le amintim că societatea îi recunoaște și îi urmează pe cei ce deschid noi drumuri prin idealuri nobile. Energia, implicarea și susținerea societății sunt vitale pentru atingerea obiectivelor indispensabile de dezvoltare, răspunsul adecvat la provocările de securitate actuale și valorificarea oportunităților deschise prin sursele de finanțare pe care România le are în acest moment.Istoria ne dovedește că unirea aduce siguranță, conferă protecție și speranță pentru un viitor bun! Exemplul de viziune, solidaritate, curaj și mobilizare al generației care a realizat Unirea Principatelor ne însoțește, azi, pe drumul pe care dorim să îl urmeze România.

Hai să dăm mână cu mână, pentru prezentul și viitorul nostru european!La Mulți Ani, români!

La Mulți Ani, România!” **Nicolae-Ionel Ciucă, Prim-ministru al României**

\*

Premierul Nicolae-Ionel Ciucă: Continuăm dialogul foarte bun cu reprezentanții Comisiei Europene pentru clarificarea tuturor aspectelor care țin de valorificarea fondurilor disponibile României prin PNRR

Prim-ministrul Nicolae-Ionel Ciucă a prezidat astăzi reuniunea extraordinară a Comitetului Interministerial de Coordonare a Planului Național de Redresare și Reziliență, prilej cu care a fost analizat stadiul implementării PNRR după depunerea primelor două cereri de plată. De asemenea, discuțiile au făcut referire la pregătirea îndeplinirii jaloanelor și țintelor asumate pentru anul 2023, conform calendarului de implementare, în perspectiva  transmiterii următoarelor cereri de plată.

”Avem un dialog foarte bun cu reprezentanții Comisiei Europene pentru clarificarea modului în care am îndeplinit țintele și jaloanele incluse în cea de-a doua cerere de plată din PNRR, transmisă în luna decembrie a anului trecut. Acest proces va fi urmat de validarea partenerilor europeni și de încasarea, de către România, a fondurilor aferente acestei cereri de plată, necesare proiectelor noastre de dezvoltare”, a afirmat premierul Nicolae-Ionel Ciucă.

Peste 5 miliarde de euro dintre cele 6,3 miliarde euro primite deja anul trecut din PNRR - prefinanțare și prima tranșă au fost deja contractate. Autostrada Moldovei, A7, un sector important din Autostrada Transilvania, calea ferată între Caransebeș-Arad-Timișoara sau între Lugoj și Deva, contractele de eficiență energetică încheiate de Ministerul Dezvoltării au deja finanțarea asigurată. Vor fi lansate apelurile de proiecte pentru producerea în România de baterii și alte resurse de producere a energiei verzi.

Discuțiile din cadrul reuniunii au vizat analizarea unei serii de jaloane și ținte care necesită clarificări în procesul de validare cu Comisia Europeană între care proiectul legii pensiilor speciale, al legii guvernanței companiilor de stat, definitivarea procedurilor guvernanței în sectorul energetic pentru numirea membrilor CA.  
Până la depunerea cererii de plată numărul 3, vor trebui clarificate și aspectele legate de reducerea granturilor, ca urmare a creșterii economice înregistrate de România, ajustarea  RePowerEU și validarea închiderii jaloanelor și țintelor aferente trimestrelor 3 și 4 din 2022.

După primele două cereri de plată înaintate Comisiei Europene anul trecut, România are acum în pregătire cea de-a 3-a cerere de plată, care are ca termen de depunere sfârșitul lunii martie 2023. Aceasta are o valoare totală de 3,243 mld. euro (2,147 mld. euro sprijin financiar nerambursabil și 1,095 mld. euro sprijin sub formă de împrumut). Un număr de 77 de jaloane și ținte aferente trimestrului III 2022 și trimestrului IV 2022 fac obiectul celei de-a 3-a cereri de plată.

În discuțiile de astăzi, au fost discutate, de asemenea, aspecte legate de documentul de lucru privind modificarea PNRR, în contextul în care reprezentanții Comisiei Europene, inclusiv cu ocazia misiunii de monitorizare  din 7-11 noiembrie 2022, au reconfirmat faptul că cererea de plată nr. 3 ar trebui depusă doar după modificarea PNRR conform propunerii de modificare a Regulamentului (UE) nr. 241/2021, solicitare pe care Comisia a transmis-o tuturor statelor membre.

”România se va înscrie în seria statelor europene care solicită mai mult timp pentru implementarea PNRR. Pregătim argumentele necesare și suntem în permanent contact cu Comisia Europeană pentru prelungirea perioadei necesare implementării investițiilor care țin de REPowerEU, cât și de celelalte categorii de investiții din energie și creșterea capacității de producție a energie”, a declarat ministrul Investițiilor și Proiectelor Europene, Marcel Boloș.

 “Atragerea banilor europeni reprezintă o șansă pentru viitorul României, pe care o putem valorifica prin eforturile noastre de acum. Rezultatele pe care am reușit să le obținem anul trecut au demonstrat că putem fi eficienți. 2022 a fost anul cel mai bun de când România accesează bani europeni, depășind 11 miliarde de euro. Trebuie să menținem acest ritm, astfel încât, pe de o parte să reușim, prin dialog cu  Comisia Europeană, să validăm tot ceea ce reușim în plan național să facem pentru a ne atinge țintele și jaloanele asumate, dar, în același timp, să folosim eficient fiecare euro dintre cele aproape 30 de miliarde puse la dispoziția noastră de Comisia Europeană. Avem șanse mari ca în acest an să depășim nivelul realizat în 2022, utilizând aceste resurse importante pentru modernizarea și dezvoltarea României”, a menționat prim-ministrul Nicolae-Ionel Ciucă.

\*

Municipiul Timișoara, gazda dezbaterii din regiunea Vest privind implementarea Strategiei naționale și a planului de acțiune pentru dezvoltarea durabilă

Departamentul pentru Dezvoltare Durabilă din cadrul Guvernului României a organizat astăzi la Timișoara a șasea conferință regională privind stadiul implementării Strategiei naționale de dezvoltare durabilă 2030. La eveniment au luat parte în jur de 130 de participanți din toate județele din regiunea Vest (Timiș, Arad, Caraș-Severin și Hunedoara), printre care conducători din administrația publică locală și reprezentanți din mediul de afaceri, societatea civilă, universități și institute de cercetare, organizații de tineret.

„România a fost clasată de economiștii de la Harvard pe locul 19 din 133 într-un top al statelor în funcție de complexitatea economiei. Creșterea economică și mai ales a valorii exporturilor a fost de asemenea remarcată în acest studiu care ne reconfirmă că avem un potențial enorm de dezvoltare. E nevoie de viziune și decizii care să contribuie la o dezvoltare sustenabilă pe termen mediu și lung. Spre exemplu, sectorul IT are cea mai mare valoare din exporturi (aproximativ 18%), iar un rol important în acest efort l-a avut și decizia autorităților luată încă din 2001 de a acorda anumite facilități fiscale pentru acest sector. Regiunea de dezvoltare Vest este una care se poziționează mai bine decât media națională în privința unor indicatori de dezvoltare durabilă importanți, însă există în continuare loc suficient pentru performanță. Fondurile pe care le putem accesa de la nivel european sunt cele mai consistente din istorie. Depinde de noi ca acolo unde ne desfășurăm activitatea să depunem tot efortul asftel încât să obținem cele mai bune rezultate și să ne atingem potențialul de dezvoltare durabilă”, a declarat László Borbély, consilier de stat, coordonatorul Departamentului pentru Dezvoltare Durabilă.

Domnul Mihai Ritivoiu, prefect la Instituția Prefectului Județului Timiș, a vorbit despre importanța adoptării celor 17 Obiective pentru Dezvoltare Durabilă la nivelul ONU în 2015 și a oferit câteva exemple de proiecte pentru implementarea acestora la nivelul județului Timiș, cum ar fi finanțarea Institutului de Oncologie. Președintele Consiliului Județean Timiș, domnul Alin Nica, a oferit o perspectivă mai largă asupra dezvoltării în general și a scos în evidență necesitatea investițiilor la nivel local. În deschidere a luat cuvântul și viceprimarul Municipiului Timișoara, domnul Ruben Lațcău, care a subliniat nevoia dezvoltării capacității administrative astfel încât strategiile să poată fi transpuse în realitate.

Despre setul de indicatori naționali pentru monitorizarea progresului Strategiei de dezvoltare durabilă au vorbit experți ai Institutului Național de Statistică, iar indicatorii subiectivi măsurați prin cele 50 de barometre de opinie publică au fost prezentați de sociologul Mirel Palada. Experții guvernamentali au prezentat principalele instrumente realizate de Departamentul pentru Dezvoltare Durabilă pentru implementarea Strategiei. Pe lângă Planul de acțiuni, s-a discutat despre formarea profesională a experților în dezvoltare durabilă (demers unic la nivel european), Codul Român al Sustenabilității (instrument de raportare al impactului companiilor  asupra comunității, [www.codsustenabilitate.gov.ro](https://gov.ro/ro/media/comunicate/www.codsustenabilitate.gov.ro)) și agregatorul de indicatori naționali și europeni de dezvoltare durabilă ([agregator.românia-durabilă.gov.ro)](http://agregator.romania-durabila.gov.ro/). Participanții au avut ocazia să afle mai multe și despre segmentul de „finanțări verzi” de la reprezentantul unei bănci  comerciale.

Dezbaterea regională de astăzi face parte dintr-un șir de opt astfel de evenimente desfășurate în cadrul proiectului „România durabilă - dezvoltarea cadrului strategic și instituțional pentru implementarea Strategiei Naționale pentru Dezvoltare Durabilă a României 2030” cod SIPOCA 613 mySMIS 127545, finanțat din Fondul Social European prin Programul Operațional Dezvoltarea Capacității Administrative 2014-2020.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

POR: Fonduri europene pentru un centru comunitar integrat în comuna Vorța

Agenția pentru Dezvoltare Regională Vest a anunțat vineri, 20 ianuarie 2023, semnarea unui contract pentru realizarea unui centru comunitar integrat în comun Vorța, din Hunedoara.

Proiectul este finanțat prin Programul Operațional Regional 2014-2020, Axa prioritară 8 – Dezvoltarea infrastructurii sanitare şi sociale.

Viitorul centru va deservi populația comunei, cu accent special pe persoanele aflate în situații de risc.

Clădirea modular va avea o suprafață de aproape 100 mp și va fi dotată cu echipamente medicale și de uz general, mobilier și cu un scuter electric.

Potrivit comunicatului oficial, peste 700.000 de lei (dintre care 468.000 lei - fonduri europene) vor fi investiți în proiectul al cărui beneficiar este Primăria comunei Vorța.

Sursa: ADR Vest

\*

Comisia a aprobat schema de ajutor de stat propusă de România pentru sprijinirea crescătorilor de bovine

Comisia Europeană a aprobat joi, 19 ianuarie 2023, o schemă de ajutor în valoare de 44 de milioane euro propusă de România pentru a veni în ajutorul crescătorilor de bovine în contextul războiului dus de Rusia împotriva Ucrainei.

În cadrul acestei scheme, ajutoarele vor fi acordate sub formă de granturi directe. Scopul schemei este compensarea beneficiarilor eligibili pentru o parte din costurile suplimentare suportate ca urmare a creșterilor de prețuri pentru combustibil, energie și furaje. De asemenea, prin această schemă se dorește sprijinirea crescătorilor în depășirea dificultăților financiare ale acestora legate de actuala criză geopolitică.

Conform comunicatului oficial, ajutoarele:

* nu vor depăși 250.000 euro per beneficiar;
* vor fi acordate până la 31 decembrie 2023.

Comisia a concluzionat că schema este necesară, adecvată și proporțională pentru remedierea unei perturbări grave a economiei unui stat membru, în conformitate cu articolul 107 alineatul (3) litera (b) din TFUE și cu condițiile stabilite de Cadrul temporar de criză. Pe baza acestor concluzii, Comisia a aprobat schema de ajutor în temeiul normelor UE privind ajutoarele de stat.

Pentru mai multe detalii click [***aici***](https://romania.representation.ec.europa.eu/news/comisia-aproba-schema-de-ajutor-de-stat-valoare-de-44-milioane-eur-propusa-de-romania-pentru-2023-01-19_ro).

Sursa: Comisia Europeană

\*

Ministrul Economiei: La începutul lunii martie deschidem un nou apel pentru încă 150 de milioane de euro pentru industria prelucrătoare

Florin Spătaru, Ministrul Economiei s-a aflat săptămâna trecută într-o deplasare oficială în județul Prahova.

În cadrul deplasării sale, ministrul a vizitat Salina Slănic Prahova, sucursală a Societății Naționale a Sării, companie în portofoliul Ministerului Economiei, unde s-a discutat despre planurile de modernizare a salinei. Potrivit comunicatului oficial, pentru anul în curs sunt planificate consolidarea puțului liftului din salină și achiziționarea unei noi combine, care va dubla producția de sare. Ministrul a promis că va sprijini compania în realizarea strategiei de dezvoltare și va discuta cu ceilalți membri ai Guvernului, astfel încât aceasta să includă și modernizarea infrastructurii feroviare industriale.

La Camera de Comerț demnitarul s-a întâlnit cu reprezentanții mediului de afaceri și a vorbit despre măsurile de sprijin pentru industrie implementate de Ministerul Economiei, în special despre schema de ajutor de stat pentru industria prelucrătoare, subliniind nevoia companiilor pentru astfel de măsuri.

„Aproape 100 de companii au trimis proiecte pentru granturile puse la dispoziție de Ministerul Economiei prin schema de ajutor de stat pentru industria prelucrătoare. 26 dintre acestea au reușit să obtină punctaj de 100% la criteriile de eligibilitate. Cererea foarte mare mă motivează să continui sprijinul pentru industria prelucrătoare. La începutul lunii martie deschidem un nou apel pentru încă 150 de milioane de euro, iar din 2024 schema de ajutor de stat pentru industria prelucrătoare va deveni schema multianuală, cu un fond de sprijin majorat la 500 de milioane de euro/an”, a declarat ministrul.

Sursa: Ministerul Economiei

\*

MCID: România își achită toate datoriile către Agenția Spațială Europeană și plătește inclusiv prima tranșă pentru 2023

Executivul a aprobat în ședința de miercuri, 18 ianuarie 2023, Hotărârea de Guvern inițiată de Ministerul Cercetării, Inovării și Digitalizării (MCID), pentru plata contribuției financiare restante a României și a contribuției financiare parțiale a României pentru anul 2023 la Agenția Spațială Europeană (ESA).

Conform Hotărârii de Guvern, România va achita către ESA suma de 273.735.232 lei, reprezentând contribuția financiară restantă a României pentru anii anteriori, dar și prima tranșă a contribuției financiare a României pentru anul 2023 la programele opționale ale Agenției Spațiale Europene, sumă compusă din:

* sume restante rămase de achitat în valoare de 181.440.881 lei;
* prima tranșă a contribuției financiare a României pentru anul 2023 în valoare de 92.294.351 lei.

„Anul trecut Guvernul României a reușit să recupereze dreptul de vot pentru țara noastră în cadrul Agenției Spațiale Europene (ESA), prin plata unei părți importante din datoriile acumulate în perioada 2017-2019. Astăzi am stabilit o nouă premieră: România și-a achitat absolut toate datoriile la ESA și își plătește inclusiv prima tranșă aferentă anului 2023. Este un nou semnal puternic de sprijin pentru întreaga comunitate de cercetare românească.”, a declarat Sebastian Burduja, ministrul Cercetării, Inovării și Digitalizării.

Sumele alocate prin ESA pot fi utilizate de către institutele de cercetare naționale, de către universități și companii de înaltă tehnologie românești, pentru a permite accesul organizațiilor din România la tehnologiile din patrimoniul ESA, în vederea dezvoltării și promovării de capacități naționale de cercetare, educaționale și industriale, în domeniile spațial, aeronautic, securitate și alte domenii conexe.

Totodată, participarea României la programele ESA creează noi locuri de muncă de înaltă calificare în cadrul celor 294 de entități românești eligibile pentru a încheia contracte cu ESA, asigurând un retur garantat și un factor de multiplicare semnificativ pentru economie.

[***Descarcă***](https://www.fonduri-structurale.ro/descarca-document/40766)documentele incluse pe agenda ședinței de Guvern din 18.01.2023

[Proiect de HG pentru aprobarea platii contributiei financiare restante pentru anul 2021 si 2022 si platii primei transe a contributiei financiare pentru 2023.zip](https://www.fonduri-structurale.ro/descarca-document/40766)

Sursa: MCID

\*

MAT va deconta cheltuielile de participare la târgurile internaționale de turism ale operatorilor economici!

Guvernul României a aprobat miercuri, 18 ianuarie 2023., încadrarea în politicile fiscal-bugetare și financiare ale statului român a schemei de ajutor de minimis pentru participarea întreprinderilor cu activitate de turism la manifestările expoziționale, în pavilioanele naționale, standurile specializate ori miniexpozițiile din străinătate, la care va fi prezent Ministerul Antreprenoriatului și Turismului. Programul vizează generarea unui efect stimulativ pentru beneficiari, prin subvențiile acordate pentru promovarea produselor și serviciilor turistice pe piețele externe.

Beneficiarilor schemei de minimis le vor fi decontate cheltuielile după cum urmează:

* 50% din cheltuielile reprezentând prețul transportului extern, fără a depăși echivalentul în lei a 500 euro, calculat la data semnării actului final privind furnizarea ajutorului de minimis pentru 1 reprezentant/operator economic;
* 50% din cheltuielile reprezentând prețul primei nopți de cazare, pentru câte un participant de la fiecare operator economic expozant, la nivelul baremelor stabilite pentru instituțiile publice categoria 1;
* 100% din cheltuielile pentru:
  + taxa de participare;
  + închirierea de spațiu pentru stand de la organizatori;
  + personalizarea, amenajarea și decorarea standului.

Valoarea totală estimată a ajutoarelor care pot fi acordate pentru anul în curs este de 7.400.000 lei, din fonduri de la bugetul de stat. Numărul mediu al beneficiarilor este de 200 de expozanți anual.

Schema de ajutor de minimis urmează a fi aprobată prin ordin al ministrului Antreprenoriatului și Turismului.

„Schema de minimis este gata și, mai mult decât atât, avem buget alocat pentru ea. Reprezentanții mediului privat vor putea fi prezenți fără niciun cost la standurile organizate de România, iar o parte dintre cheltuielile pentru transport și cazare le vor fi decontate. Vorbim despre o reușită, care se poate traduce în atragerea unui număr mai mare de turiști străini, în creșterea încasărilor provenite din turism și, prin urmare, în creșterea contribuției turismului la PIB, de altfel un domeniu strategic al economiei naționale”, a declarat ministrul Antreprenoriatului și Turismului, Constantin-Daniel Cadariu.

[***Descarcă***](https://www.fonduri-structurale.ro/descarca-document/40769) memorandumul

[Memorandum Încadrarea schemei de ajutor de minimis aferente participării întreprinderilor cu activitate de turism la manifestările expoziţionale.pdf](https://www.fonduri-structurale.ro/descarca-document/40769)

Sursa: MAT

\*

Strategia națională privind educația pentru mediu și schimbări climatice 2023 - 2030 a fost aprobată de Guvern

Ministerul Educației a anunțat miercuri, 18 ianuarie 2023, faptul că Guvernul României a aprobat **Strategia națională privind educația pentru mediu și schimbări climatice 2023 - 2030.** Potrivit comunicatului oficial, este un moment de maximă importanță pentru învățământul românesc, fiind pentru prima dată când România adoptă o strategie națională dedicată educației pentru mediu și pentru schimbările climatice.

Documentul programatic stabilește acțiuni clare pentru creșterea gradului de educație și de conștientizare, în rândul copiilor și tinerilor, privind dezvoltarea sustenabilă și responsabilizarea față de mediu.

Obiectivele și măsurile prevăzute vizează mai multe paliere (educație formală și nonformală, resursă umană, inclusiv formarea cadrelor didactice, investiții, resurse deschise, parteneriate etc.), prin **patru direcții de acțiune**:

* implementarea unui Program național educațional pentru mediu și climă;
* identificarea, promovarea și facilitarea unor soluții pentru crearea și utilizarea de resurse educaționale;
* crearea, dezvoltarea și sprijinirea reabilitării de infrastructură pentru școli sustenabile;
* formarea resursei umane implicate în educația privind mediul și schimbările climatice în vederea promovării unei culturi a sustenabilității la nivelul instituțiilor de învățământ.

În acest context, unitățile de învățământ devin parteneri strategici în construirea unui viitor sustenabil. Prin urmare, elevii și cadrele didactice vor beneficia de tot sprijinul pentru a înțelege gravitatea crizei climatice și de mediu, pentru a conștientiza cauzele și efectele acestora, dar și modurile de a îmbunătăți răspunsul societății în fața acestor provocări.

Educația privind schimbările climatice și mediul în școli sustenabile răspunde priorităților europene, angajamentelor asumate de România și preocupărilor cetățenilor în domeniul schimbărilor climatice și protecția mediului și vizează învățământul preuniversitar prin creșterea expunerii elevilor la informații referitoare la factorii care duc la degradarea mediului și schimbările climatice, asigurând contextul pentru ca aceștia să se implice, pe perioada de școlarizare, în activități concrete de protecție a mediului.

[***Descarcă***](https://www.fonduri-structurale.ro/descarca-document/40770) documentele

[Proiect de HG pentru aprobarea Strategiei nationale privind educatia pentru mediu si schimbari climatice 2023-2030.zip](https://www.fonduri-structurale.ro/descarca-document/40770)

Sursa: Ministerul Educației

\*

Modificări referitoare la Programul național de consolidare a clădirilor cu risc seismic ridicat

La propunerea Ministerului Dezvoltării, Lucrărilor Publice și Administrației, Guvernul a aprobat, în ședința de miercuri, 18 ianuarie 2023, o serie de modificări la Legea nr. 212/2022 privind măsuri pentru reducerea riscului seismic al clădirilor.

Astfel, pentru eficientizarea Programului național de consolidare a clădirilor cu risc seismic ridicat, prin actul normativ **se propune încadrarea, în categoria cheltuielilor eligibile prin Program, și a cheltuielilor pentru elaborarea expertizelor tehnice,** în vederea încadrării clădirilor într-o clasă de risc seismic și a fundamentării măsurilor de intervenție, pentru elaborarea auditului energetic și pentru elaborarea certificatului de performanță energetică după intervenţie.

Totodată, **se elimină termenul de 60 de zile de la intrarea în vigoare a legii bugetului de stat pentru transmiterea solicitărilor de includere în Program și a aprobării listelor-sinteză cu obiectivele propuse spre finanțare prin raportare la creditele de angajament aprobate anual cu această destinație, prevăzute în legea bugetară anuală.**Prin aceste modificări, beneficiarii au posibilitatea să transmită Ministerului Dezvoltării, Lucrărilor Publice și Administrației solicitarea de includere în Program și necesarul de sume de la bugetul de stat, în orice moment, iar listele vor fi întocmite și aprobate/completate pe măsura constatării îndeplinirii cerințelor legale privind eligibilitatea includerii în Program. Pentru asigurarea predictibilității Programului, având în vedere că sesiunea privind depunerea cererilor de finanțare a început odată cu intrarea în vigoare a Legii bugetului de stat pe anul 2023 nr. 368/2022, eliminarea obligativității aprobării listelor în limita creditelor de angajament va intra în vigoare la data de 1 august 2023.

Reamintim că începând din acest an, Ministerul Dezvoltării derulează Programul naţional de consolidare a clădirilor cu risc seismic ridicat, care, pentru anul 2023, are un buget alocat de 200 de milioane de lei din credite bugetare și 500 milioane de lei credite de angajament, iar finanțarea este de 100%. Ministerul nu cere cofinanțare nici de la locatari, nici de la autoritățile locale sau centrale, a precizat ministrul Cseke Attila, care a subliniat că Programul este unul multianual, de interes și utilitate publică, derulat în conformitate cu prevederile Legii nr. 212/2022, și, în cadrul Programului, sunt incluse atât clădirile de locuințe multietajate, cât și clădirile publice, încadrate în clasa de risc seismic RsI sau RsII. Cererile de finanțare pot fi depuse de autoritățile publice locale și centrale.

Obiectivul Programului îl constituie finanțarea proiectării și execuției lucrărilor de consolidare la clădirile încadrate de către experți tehnici atestați pentru cerința fundamentală rezistență mecanică și stabilitate în clasa de risc seismic RsI sau RsII prin raport de expertiză tehnică, realizată în conformitate cu normativul Cod de proiectare seismică - Partea a III-a - Prevederi pentru evaluarea seismică a clădirilor existente, indicativ P100-3, în vigoare la data solicitării includerii în Program, în scopul creșterii nivelului de siguranță la acțiuni seismice, precum și asigurării funcționalității acestora conform tuturor cerințelor fundamentale și a creșterii eficienței energetice.

Sursa: MDLPA

\*

Listă de întrebări și răspunsuri destinate beneficiarilor apelului privind dotarea cu mobilier, materiale didactice și echipamente digitale a unităților de învățământ preuniversitar și a unităților conexe

În sprijinul celor celor interesați să aplice în cadrul apelului competitiv de proiecte pentru „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” (palatele și cluburile copiilor, cluburile sportive, cabinetele de asistență psihopedagogică), finanțat prin Planul Național de Redresare și Reziliență - Componenta C15 Educație, Ministerul Educației a publicat joi, 19 ianuarie 2023, o [***listă cu întrebări și răspunsuri***](https://www.fonduri-structurale.ro/descarca-document/40772)rezultate în urma webinar-ului organizat joi, 12 ianuarie.

De asemenea, ministerul a publicat și un [***model de analiză de nevoi***](https://www.fonduri-structurale.ro/descarca-document/40773)pentru scrierea cererii de finanțare.

Reamintim că beneficiarii acestui apel sunt toate tipurile de unități administrativ-teritoriale (comune, orașe, municipii, sectoare ale Municipiului București și județe), instituțiile de învățământ superior de stat care au înființate în cadrul lor unități de învățământ preuniversitar, precum și statele majore ale categoriilor de forțe/comandamente de armă, în cadrul cărora sunt înființate și funcționează unități de învățământ preuniversitar.

Depunerea proiectelor se realizează exclusiv online, prin platforma electronică dedicată PNRR, cu respectarea perioadei de depunere: **19.12.2022 (ora 9:00) - 19.03.2023 (ora 23:59).**

În această perioadă, potențialii beneficiari ai apelului pot adresa întrebări legate de depunerea cererilor de finanțare la adresa de e-mail consultare.pnrr@edu.gov.ro.

Documente:

[18.01.2022\_QA\_dotari\_infrastructura.pdf](https://www.fonduri-structurale.ro/descarca-document/40772)

[Dotari\_ Analiza nevoi\_model.docx](https://www.fonduri-structurale.ro/descarca-document/40773)

Sursa: Ministerul Educației

\*

ADR Vest: Webinar pe tema apelului de proiecte dedicat microîntreprinderilor

Agenția pentru Dezvoltare Regională Vest a anunțat joi, 19 ianuarie 2023, organizarea unui webinar dedicat apelului de proiecte aferent Intervenției Regionale 1.3A Sprijin pentru microîntreprinderi.

Webinarul va avea loc joi, 26 ianuarie 2023, de la ora 11:00, pe platforma Zoom. Pentru înscrieri click [***aici***](https://us06web.zoom.us/webinar/register/WN_3YV1YxLzQeq8t2opF7tCDg).

În cadrul webinarului vor fi prezentate:

* Criteriile de evaluare și selecție ale proiectului;
* Procesul de evaluare, selecție și contractare;
* Informații referitoare la depunerea proiectelor, respectarea condițiilor de finanțare, atât pe parcursul procesului de evaluare, selecție și contractare, cât și în perioada de implementare a proiectului și durabilitate a contractului de finanțare;
* Clarificări și răspunsuri cu privire la observațiile și propunerile primite în procesul de consultare până în prezent.

Reamintim că la finalul anului trecut, ADR Vest a lansat în consultare publică varianta draft a Ghidului solicitantului de finanțare pentru primul apel de proiecte destinat microîntreprinderilor din cadrul Programului Regional Vest 2021-2027.

Sursa: ADR Vest

\*

Contractarea proiectelor POIM acceptate în platforma IMM Recover

Referitor la contractarea proiectelor acceptate la finanțare prin platforma IMM Recover, Ministerul Investițiilor și Proiectelor Europene, prin Autoritatea de Management pentru Programul Operațional Infrastructură Mare, a făcut marți, 17 ianuarie 2023, următoarele precizări:

* contractarea proiectelor finanțate prin Programul Operațional Infrastructură Mare, acceptate la finanțare prin platforma IMM Recover, se face prin modulul „Comunicare” din platformă;
* modul „Comunicare” din IMM Recover va fi activat de Autoritatea de Management pentru POIM în momentul în care contractul de finanțare va fi pregatit pentru semnare;
* AM POIM recomandă citirea cu atenție a informațiile din „Decizia privind acceptarea la finanțare” , mesajul de notificare din platforma IMM Recover și mesajul transmis pe email, prin care vi se comunică următoarele:

„Referitor la cererea de finanțare nr. ....., depusă la data de ............., vă informăm că aceasta a fost selectată în vederea contractării.

Vă informăm că în cel mai scurt timp veți primi prin modulul "Comunicare" contractul de finanțare. Vă rugăm să ne retransmiteți contractul de finanțare semnat electronic, prin modulul "Comunicare", în termen de 5 zile calendaristice de la primire.”

respectiv

„Cererea de finanțare aferentă persoanei juridice (denumire) ............., identificată prin CUI/CIF ............, depusă la data de (data depunerii)......... (ora depunerii)........., în cadrul măsurii (titlul măsurii pe care a fost depusă cererea)..........., a fost aprobată în urma evaluării. Vă informăm că în cel mai scurt timp veți primi prin modulul “comunicare” Contractul de finanțare. Acesta trebuie semnat electronic și transmis prin modulul Comunicare" în termen de 5 zile calendaristice de la primire.”

Sursa: www.fonduri-ue.ro

\*

POR: Aproape 7 milioane de lei pentru servicii socio-educaționale și mediul de afaceri

Cseke Attila, ministrul Dezvoltării, Lucrărilor Publice și Administrației, a semnat marți, 17 ianuarie 2023, 6 noi contracte de finanțare, în valoare totală nerambursabilă de 6.922.730,73 de lei, prin Programul Operațional Regional (POR) 2014-2020, coordonat de Ministerul Dezvoltării, Lucrărilor Publice și Administrației.

Dintre acestea, patru proiecte vizează modernizarea infrastructurii socio-educaționale din:

* municipiul Turnu Măgurele, pentru amenajarea unui centru educațional integrat pentru copii, tineri și adulți, va beneficia de 325.952,90 lei;
* comuna Coroieni (jud. Maramureș) va beneficia de 468.087,34 lei pentru un centru comunitar integrat;
* Direcția Generală de Asistență Socială și Protecția Copilului Tulcea, pentru crearea unui centru de zi în Babadag, cu 3 locuințe protejate, va beneficia de 3.751.466,39 lei;
* comuna Vorța (jud. Hunedoara) va beneficia de 468.087,34 lei pentru un centru comunitar integrat.

Alte două proiecte au ca obiectiv promovarea spiritului antreprenorial, prin achiziționarea de echipamente moderne.

Sursa: MDLPA

\*

Comisia Europeană a lansat un nou mecanism al UE

Comisia Europeană a lansat marți,17 ianuarie 2023, „**mecanismul de stimulare a talentelor**”. Acest mecanism va sprijini regiunile UE afectate de declinul accelerat al populației în vârstă de muncă să formeze, să păstreze și să atragă persoanele, aptitudinile și competențele necesare pentru a aborda impactul tranziției demografice.

Mecanismul este prezentat în [***Comunicarea privind valorificarea talentelor în regiunile Europei***](https://www.fonduri-structurale.ro/descarca-document/40757)adoptată și este prima inițiativă-cheie din 2023 care contribuie la Anul european al competențelor, astfel cum a fost propus de Comisie, care urmărește să dea un nou impuls inițiativelor de recalificare și perfecționare. Comunicarea oferă soluții adaptate, bazate pe realitatea locului și multidimensionale, inclusiv utilizarea fondurilor și a inițiativelor UE existente pentru a sprijini regiunile cele mai afectate de tranziția demografică în curs și de efectele sale secundare și pentru a preveni apariția unor disparități teritoriale noi și accentuate în UE.

Comisia va dezvolta mecanismul de stimulare a talentelor bazat pe **8 piloni**:

* În 2023, va fi lansat un nou proiect-pilot pentru a ajuta regiunile care se confruntă cu o „capcană a dezvoltării talentelor” să elaboreze, să consolideze, să dezvolte și să pună în aplicare strategii adaptate și cuprinzătoare, precum și să identifice proiecte relevante pentru formarea, atragerea și reținerea lucrătorilor calificați. Se va acorda sprijin regiunilor-pilot selectate pe baza unei cereri deschise.
* O nouă inițiativă privind „Adaptarea inteligentă a regiunilor la tranziția demografică” va fi lansată în 2023 pentru a ajuta regiunile din care tinerii sunt mai predispuși să plece să se adapteze la tranziția demografică și să investească în dezvoltarea talentelor prin intermediul unor politici adaptate, bazate pe realitatea locului. Regiunile beneficiare vor fi selectate pe baza unei cereri deschise.
* Prin intermediul cererii de propuneri lansate în cadrul IST 2023, instrumentul de sprijin tehnic (IST) va sprijini statele membre, la cerere, să pună în aplicare reforme la nivel național și regional, necesare pentru a aborda problema reducerii populației în vârstă de muncă, lipsa competențelor necesare și pentru a răspunde nevoilor pieței locale.
* Programele politicii de coeziune și investițiile interregionale pentru inovare vor stimula inovarea și oportunitățile de locuri de muncă de înaltă calificare, contribuind astfel la îmbunătățirea posibilităților de păstrare și atragere a talentelor în aceste regiuni.
* O nouă cerere de propuneri pentru acțiuni inovatoare va fi lansată în cadrul „Inițiativei urbane europene” pentru a testa soluții bazate pe realitatea locului, gestionate de orașe în declin care abordează provocările legate de formarea, păstrarea și atragerea lucrătorilor calificați.
* Pe o pagină web dedicată vor fi indicate inițiativele UE care sprijină dezvoltarea talentelor. Acest lucru va facilita accesul regiunilor interesate la informații cu privire la politicile UE în domenii precum cercetarea și inovarea, formarea, educația și mobilitatea tinerilor.
* Se vor face schimburi de experiență și se vor disemina bune practici: regiunile vor avea posibilitatea de a înființa grupuri de lucru tematice și regionale pentru a aborda provocările profesionale sau teritoriale specifice.
* Vor fi dezvoltate în continuare cunoștințele analitice necesare pentru a sprijini și a facilita politicile bazate pe date concrete privind dezvoltarea regională și migrația.

**Raportul privind impactul schimbărilor demografice 2023**

De asemenea, Comisia a publicat și [***raportul său din 2023 privind impactul schimbărilor demografice***](https://www.fonduri-structurale.ro/descarca-document/40758), care actualizează raportul demografic din 2020. Acesta trece în revistă tendințele demografice și impacturile care au fost identificate în lumina evoluțiilor recente, cum ar fi Brexitul, pandemia de COVID-19 sau agresiunea militară rusă împotriva Ucrainei. Potrivit raportului, pentru a asigura prosperitatea și bunăstarea viitoare în UE, este esențială abordarea provocărilor generate de tranziția demografică. Printre aceste provocări se numără îmbătrânirea, precum și scăderea populației în general și scăderea populației în vârstă de muncă, dar și creșterea disparităților teritoriale, inclusiv decalajul tot mai accentuat dintre zonele urbane și cele rurale. Raportul analizează dacă și în ce mod modelele demografice stabilite sunt accelerate sau perturbate, iar atunci când aceste fenomene se manifestă, raportul analizează dacă perturbările sunt tranzitorii sau au un impact de durată asupra schimbărilor demografice.

Pentru mai multe detalii click [***aici***](https://ec.europa.eu/commission/presscorner/detail/ro/ip_23_145).

[harnessing-talents-regions\_en.pdf](https://www.fonduri-structurale.ro/descarca-document/40757)

[the\_impact\_of\_demographic\_change\_in\_a\_changing\_environment\_2023.PDF](https://www.fonduri-structurale.ro/descarca-document/40758)

Sursa: Comisia Europeană

\*

Înscrieri deschise pentru selecția partenerilor viitorului Comitet de Monitorizare pentru Planului Strategic PAC 2023-2027

Ministerul Agriculturii și Dezvoltării Rurale a lansat marți, 17 ianuarie 2023, procesul de constituire a Comitetului de Monitorizare pentru Planul Strategic PAC 2023-2027.

Comitetul de Monitorizare este o structură națională de tip partenerial, fără personalitate juridică, cu rol în monitorizarea performanței PS 2023-2027 şi eficienței implementării acestuia.

MADR invită entitățile interesate din rândul organizațiilor societății civile, partenerilor economici şi sociali care își desfășoară activitatea în domeniul agriculturii și dezvoltării rurale, industriei alimentare, protecției mediului, precum și organismelor responsabile cu promovarea incluziunii sociale, a drepturilor fundamentale, a egalității de gen și a nediscriminării să își exprime interesul privind participarea prin completarea Formularului de intenție și transmiterea acestuia la adresa de e-mail parteneri.pns@madr.ro.

**Termenul limită** pentru transmiterea formularului completat este de **27 ianuarie 2023**.

MADR precizează totodată că, în cazul în care partenerii sociali sau organismele care reprezintă societatea civilă fac parte dintr-o organizație umbrelă, nu vor fi luate în considerare formularele de intenție transmise individual de către membrii acestora, în măsura în care a fost transmis un formular de intenție și de organizația umbrelă. De asemenea, nu se vor accepta solicitările de includere în CM a organizațiilor/asociațiilor, respectiv a reprezentanților organismelor acestora de conducere care au fost implicați în cazuri de fraudare a fondurilor europene, în cazuri de deturnare de fonduri sau în situații de abatere de la normele europene în ceea ce vizează utilizarea fondurilor europene; au fost condamnați definitiv pentru infracțiuni prevăzute de legislația națională sau comunitară în materie de accesare a fondurilor europene; au fost condamnați penal pentru fapte de corupție, evaziune fiscală și/sau spălare de bani.

În cadrul procesului de selecție, MADR va avea în vedere Metodologia privind selectarea partenerilor pentru constituirea Comitetului de Monitorizare pentru Planul Strategic PAC 2023-2027, aprobată prin ordin al ministrului, și Formularul de intenție privind participarea la Comitetul de Monitorizare pentru Planul Strategic 2023-2027.

[***Descarcă***](https://www.fonduri-structurale.ro/descarca-document/40741) documentele

[Proces constituire Comitet de Monitorizare pentru Planul Strategic PAC 2023-2027.zip](https://www.fonduri-structurale.ro/descarca-document/40741)

Sursa: MADR

\*

POC 4.1.1: Deschiderea conturilor de beneficiari în platforma Achiziții beneficiari privați

AM POC a publicat marți, 17 ianuarie 2023, modalitatea în care beneficiarii finanțărilor acordate în cadrul Acțiunii 4.1.1 își pot deschide conturi în Platforma Achiziții beneficiari privați.

Reamintim faptul că apelul de proiecte din cadrul Acțiunii 4.1.1. „Investiții în activități productive din POC 2014–2020” a fost lansat în luna august 2022 și s-a desfășurat pe platforma electronică „Granturi IMM”. Astfel, solicitanții interesați au depus:

* 1.844 proiecte care totalizează peste 606 milioane euro ca sumă de finanțare nerambursabilă solicitată în cadrul componentei de ajutor de stat; bugetul disponibil, care depășește 358 milioane euro, presupune încheierea de contracte de finanțare cu aproximativ 1100 beneficiari;
* 673 proiecte, prin care se solicită în total peste 109 milioane euro, în cadrul componentei de minimis; estimativ, bugetul pus la dispoziție acestui apel, adică peste 79 milioane euro, va permite încheierea de contracte de finanțare cu peste 450 beneficiari.

După semnarea contractelor de finanțare, beneficiarii selectați au obligația de a încărca documentele aferente proiectelor lor pe platforma MySMIS, prin intermediul căreia vor derula, în continuare, implementarea proiectelor.

**În cazul realizării de achiziții în cadrul proiectelor finanțate din Acțiunea 4.1.1 – POC**, beneficiarii trebuie să respecte prevederile Ordinului nr. 1284/2016, care stabilește regulile aplicabile achizițiilor realizate de către beneficiarii privați. Concret, **achizițiile de acest tip presupun înregistrarea și accesul beneficiarilor în**[***Platforma Achiziții beneficiari privați***](https://beneficiar.fonduri-ue.ro:8080/)**.**

Pentru publicarea anunțurilor în Platforma Achiziții beneficiari privați este necesară autentificare, cu credențiale de acces, adică nume de utilizator și parolă.

Conform comunicatului oficial, pentru eficientizarea acțiunii de obținere a credențialelor și, implicit, a accelerării demersurilor în vederea implementării cu succes a proiectelor contractate, a fost realizată o actualizare din punct de vedere tehnic a acestei etape, în acest moment fiind posibilă obținerea acestor elemente doar în baza codului SMIS obținut la înscrierea proiectului în MySMIS, independent de finalizarea fluxului în platforma MySMIS, proces ce se va desfășura în paralel.

Concret, **beneficiarii trebuie să solicite credențialele de acces la adresa de e‑mail: achizitiiprivati.poc@mfe.gov.ro, menționând toate informațiile de mai jos**aferente proiectului pe care îl implementează, necesare pentru obținerea user-ului și parolei:

* Regiune;
* Județ;
* Localitate;
* Cod SMIS;
* Nume proiect;
* Data semnare;
* Data finalizare proiect;
* Număr înregistrare(numărul contractului de finanțare încheiat între MIPE și beneficiar);
* Nume Beneficiar;
* Adresa Beneficiar;
* Nume persoană contact;
* Funcție persoană contact;
* Telefon contact;
* FAX contact;
* E‑mail contact.

Sursa: MIPE

\*

MAT: Primul curs de formare și dezvoltare profesională „Manager de destinație turistică”

Ministerul Antreprenoriatului și Turismului a anunțat marți, 17 ianuarie 2023, faptul că Academia de Studii Economice din București, prin Facultatea Business și Turism, a lansat cursul postuniversitar de formare şi dezvoltare profesională continuă – „Manager destinație turistică”. Inițiativa beneficiază de susținerea directă a Ministerului Antreprenoriatului și Turismului, în conformitate cu parteneriatul încheiat între cele două instituții.

Cursul este acreditat de Autoritatea Națională a Calificărilor pentru ocupația de manager destinație turistică, prevăzută de legislația actuală din turism ca fiind obligatorie în organigrama unei Organizații de Management al Destinației. Mai mult, conform comunicatului oficial, există deja un interes crescut în teritoriu pentru înființarea acestor organizații, care pot contribui la o mai bună dezvoltare și promovare a turismului în plan local, reunind eforturile și interesele tuturor agenților economici publici și privați.

Cursul are 180 de ore, cu activități didactice teoretice și practice, precum și 23 credite de studii. Activitățile se desfășoară în sistem hibrid, prin cursuri și seminare online, proiecte, lucrări practice în sistem fizic, în mai multe zone din țară, în funcție de proveniența cursanților. Programul se finalizează cu examen de certificare a competențelor, iar certificatele de absolvire sunt eliberate sub tutela Ministerului Educației.

Programul are asigurat și sprijinul unor importante asociații profesionale din turism: Federația Patronatelor din Turismul Românesc (FPTR), Federația Asociațiilor de Promovare Turistică din România (FAPT), Federația Industriei Hoteliere din România (FIHR), Alianța pentru Turism (APT).

Reforma Organizațiilor de Management al Destinațiilor face parte din Componenta 11: Turism și cultură, Reforma 1: Operaționalizarea organizațiilor de management al destinației (OMD-uri) – Jalon 326, Jalon 328, din cadrul Planului Național de Redresare și Reziliență.

Mai multe detalii pot fi obținute la adresa de mail: managerdestinatie@ase.ro sau pe [***site-ul cursului***](https://managerdestinatie.ase.ro/).

Sursa: MAT

\*

Înscrieri deschise pentru Social Innovation Tournament 2023!

Institutul Băncii Europene de Investiții (BEI) a anunțat faptul că începând de luni, 16 ianuarie 2023, și până pe 23 februarie 2023 pot fi depuse aplicațiile pentru participarea în cadrul Social Innovation Tournament 2023 (Turneului de Inovare Socială).

Social Innovation Tournament recunoaște și sprijină cei mai buni antreprenori sociali europeni. Acesta promovează idei inovatoare și recompensează inițiativele care contribuie la crearea unui impact social, etic sau de mediu. În mod obișnuit, acoperă proiecte în domeniile educației, asistenței medicale, mediului, economiei circulare, incluziunii, crearea de locuri de muncă, îmbătrânirea și multe altele.

Proiectele câștigătoare la categoria generală și la categoria specială vor fi recompensate cu un premiu întâi sau al doilea, în valoare de 100.000 euro și, respectiv, 40.000 euro. În 2023, premiile din categoria specială vor fi acordate proiectelor care se concentrează pe orașe și comunități durabile. Marea finală va avea loc la Stockholm, la 27-28 septembrie 2023.

Premiile sunt acordate de un juriu format din specialiști din lumea academică și din mediul de afaceri. Premiul „Alegerea publicului", în valoare de 10.000 euro, va fi decernat de public, pe baza voturilor acestuia.

Institutul BEI organizează un **webinar** destinat tuturor celor interesați de Social Innovation Tournament 2023. În cadrul evenimentului veți fi ghidat prin procesul de aplicare și vor fi furnizate răspunsuri la întrebări precum:

* Cine poate aplica?
* Cum completez formularul de cerere?
* Cum mă pot pregăti mai bine pentru interviu?
* Care sunt principalele criterii de evaluare?
* Care sunt avantajele de a fi selectat ca unul dintre cei 15 finaliști?

Webinar-ul se va desfășura în două zile, respectiv:

* Miercuri, 25 ianuarie 2023; ora 17:00 (CET). Pentru înscriere, click [***aici***](https://eibconference.webex.com/webappng/sites/eibconference/meeting/register/4effe8de7d714aeb972cc0e712e422ea?ticket=4832534b00000005b45df18eed5084a08e98d576e3269bda31bb2eb692a00cd6e2758995596f3dec&timestamp=1673961284710&RGID=r9021f1d72f2090fafea473525f0a365d).
* Joi, 9 februarie 2023; ora 11:00 (CET). Pentru înscriere, click [***aici***](https://eibconference.webex.com/webappng/sites/eibconference/meeting/register/70b22539621f47b595870368a34d4c8c?ticket=4832534b00000005a1b0018c28bbe2602a5b5fb477f59fb568d67d7272ad2055f885d518c50264a9&timestamp=1673961259119&RGID=r71dfd60ae70eadaa4c6951be29b89bc1).

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/691/inscrieri-deschise-pentru-social-innovation-tournament-2023).

Sursa: institute.eib.org

🏵🏵🏵

PNRR

PNRR: Ghidul pentru dezvoltarea cloud-ului guvernamental, publicat în consultare publică

Ministerul Cercetării, Inovării și Digitalizării (MCID), în calitate de coordonator de reformă și investiție, prin agenția de implementare Autoritatea pentru Digitalizarea României (ADR) – Organismul Intermediar de Promovare a Societății Informaționale (OIPSI), a publicat vineri, 20 ianuarie 2023, în consultare publică Ghidul aferent Investiției I2 – Dezvoltarea cloud-ului și migrarea în cloud.

**Obiectivul general** al apelului de proiecte este modernizarea tehnologiilor utilizate în instituțiile publice astfel încât acestea să fie dezvoltate pentru cloud (cloud ready), dezvoltând, în același timp, noi aplicații native pentru migrația în cloud.

**Obiectivele specifice** ale apelului de proiecte sunt:

* identificarea instituțiilor care dețin aplicații/sisteme informatice ce deservesc servicii digitale guvernamentale și prioritizarea acestora;
* minim 30 de aplicații de servicii digitale guvernamentale dezvoltate pentru cloud (cloud ready) vor migra către soluții de tip platformă ca serviciu (PaaS) sau infrastructură ca serviciu (IaaS).

**Tipul apelului** de proiecte este**necompetitiv**, cu **termen limită de depunere**.

**ADR este beneficiarul investiției**și, în această calitate, va asigura, pe baza unor acorduri de parteneriat, pregătirea și migrarea în cloud-ul guvernamental a minim 30 de aplicații/sisteme informatice ce deservesc servicii digitale guvernamentale.

**Bugetul total**estimat este de **187.500.000 euro**, finanțare asigurată prin PNRR.

**Perioada de consultare publică** se încheie pe data de **06.02.2023**.

Propunerile, sugestiile sau opiniile cu valoare de recomandare pot fi transmise până la data de 6 februarie 2023, la adresa de e-mail pnrr@research.gov.ro.

[***Descarcă***](https://www.fonduri-structurale.ro/descarca-document/40786) ghidul

Sursa: MCID

\*

Ministerul Dezvoltării a aprobat 174 de noi proiecte cu finanțare din PNRR

Ministerul Dezvoltării a anunțat miercuri, 18 ianuarie 2023, faptul că finanțează 174 de noi investiții, în 94 de localități din România, prin Planul Național de Redresare și Reziliență (PNRR).

Proiectele, în valoare totală de 1.243.373.586,46 de lei, au fost depuse în cadrul celei de-a doua runde de atragere de fonduri pe componentele C5 - Valul Renovării și C10 - Fondul Local din PNRR.

Astfel, pentru Valul Renovării, au fost aprobate 115 noi proiecte, în valoare totală de 1.097.756.461,18 lei, depuse de 42 autorități locale pentru reabilitarea, modernizarea și eficientizarea energetică a unor instituții publice (instituții medicale, de învățământ, culturale, administrative) și a unor clădiri rezidențiale multifamiliale.

[***Descarcă***](https://www.fonduri-structurale.ro/descarca-document/40764) lista

Pentru Fondul Local, au fost aprobate 59 de noi proiecte, în valoare totală de 145.617.125,28 lei, depuse de 52 de autorități locale, pentru proiecte care vizează reabilitarea și eficientizarea energetică a unor instituții publice, extinderea unor sisteme de management integrat al traficului, precum și instalarea unor sisteme de monitorizare video și mobilier urban inteligent.

[***Descarcă***](https://www.fonduri-structurale.ro/descarca-document/40765) lista

|  |  |  |  |  |  |
| --- | --- | --- | --- | --- | --- |
| **Nr. crt.** | **Nr. cerere** | **Beneficiar** | **Judet** | **Lucrare** | **Valoare totala cu TVA (lei)** |
| 95 | C5-B2.1.a-1553 | DEVA | HUNEDOARA | Renovarea energetică a Grădiniţei cu Program Prelungit nr. 2 - Aleea Scărişoara, nr. 3 din municipiul Deva | 3.017.813,97 |
| 96 | C5-B2.1.a-1514 | DEVA | HUNEDOARA | "Renovarea energetică a Grădiniţei cu Program Normal nr.3 - Aleea Teilor din Municipiul Deva" | 3.695.703,25 |

Sursa: MDLPA

\*

PNRR: Apelul privind renovarea și dotarea cabinetelor medicilor de familie a fost redeschis!

Ministerul Sănătății a publicat astăzi [***Instrucțiunea nr. 9/19.01.2023***](https://www.fonduri-structurale.ro/descarca-document/40763) privind redeschiderea apelului din cadrul Planului Național de Redresare și Reziliență, Componenta 12 Sănătate, Investiția 1. Dezvoltarea infrastructurii medicale prespitalicești, Investiția specifică: I1.1: Cabinete ale medicilor de familie sau asocieri de cabinete de asistență medicală primară, I.1.1.b – Apel necompetitiv. Acesta se va derula având la bază principiul: „primul venit primul servit” pentru finanțarea proiectelor depuse până la îndeplinirea indicatorului de minim 3000 de cabinete finanțate.

**Apelul este redeschis începând cu data de astăzi, 19 ianuarie 2023. Termenul de închidere a apelului este 28 februarie 2023.**

Pentru mai multe informații puteți consulta [***fișa de proiect***](https://www.fonduri-structurale.ro/fisa-proiect/23/planul-national-de-redresare-si-rezilienta/572/pnrr-cabinete-ale-medicilor-de-familie-sau-asocieri-de-cabinete-de-asistenta-medicala-primara) dedicată apelului.

Sursa: www.proiecte.pnrr.gov.ro

\*

PNRR: Lista obiectivelor aprobate și aflate pe lista de rezervă pe apelul privind unitățile de asistență medicală ambulatorie

**UPDATE: Ministerul Sănătății a anunțat astăzi, 18 ianuarie 2023 suplimentarea bugetului pe acest apel. Urmare a acestei suplimentări, alte 11 proiecte au intrat la finanțare.**[***Descarcă***](https://www.fonduri-structurale.ro/descarca-document/40761)**lista**

Ministerul Sănătății a finalizat la 13 ianuarie 2023 evaluarea dosarelor depuse pentru finanțarea proiectelor de modernizare și dotare a ambulatoriilor de specialitate din România.

Astfel, în cadrul Investiției specifice I1.3 – Unități de asistență medicală ambulatorie, din PNRR, au fost depuse 142 de cereri de finanțare.

În urma evaluării, au fost selectate în ordinea descrescătoare a punctajului obținut, 55 de unități sanitare. Bugetul total alocat pentru cele 55 de ambulatorii este de 513,945,561.93 lei fără TVA.

Conform comunicatului oficial, în perioada imediat următoare, Ministerul Sănătății va semna contractele de finanțare cu beneficiarii, urmând ca în această primăvară să demareze lucrările de execuție.

[***Descarcă***](https://www.fonduri-structurale.ro/descarca-document/40753) lista

**Judetul Hunedoara:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. Crt** | **Nume cerere** | **CUI** | **Nume aplicant** | **Buget solicitat din PNRR (lei fără TVA)** | **Contributie proprie (lei fără TVA)** | **Buget total proiect (lei fără TVA)** | **Punctaj** |
| 45 | Dezvoltarea infrastructurii medicale prespitaliceşti Ambulatoriu Integrat din cadrul Spitalului Judetean de Urgenta Deva | 4374474 | JUDEŢUL HUNEDOARA | 12,971,778.67 | 0.00 | 12,971,778.67 | 82 |

Pe lista obiectivelor de rezervă se află 87 de proiecte.

[***Descarcă***](https://www.fonduri-structurale.ro/descarca-document/40754) lista

|  |  |  |  |  |  |
| --- | --- | --- | --- | --- | --- |
| **Nr. Crt** | **Nume cerere** | **Buget solicitat din PNRR (lei fără TVA)** | **Contributie proprie (lei fără TVA)** | **Buget total proiect (lei fără TVA)** | **Punctaj** |
| 16 | Dotarea Ambulatoriului Integrat al Spitalului General CF Simeria | 8,949,382.94 | 0.00 | 8,949,382.94 | 75 |
| 18 | DOTAREA UNITATII DE ASISTENTA MEDICALA AMBULATORIE A SPITALULUI ORASENESC HATEG - JUDETUL HUNEDOARA | 8,254,279.61 | 0.00 | 8,254,279.61 | 75 |
| 42 | Dotare Ambulatoriului integrat din cadrul Spitalului de Urgenţa Petroşani | 9,862,373.62 | 0.00 | 9,862,373.62 | 73 |
| 55 | ACHIZIŢIONAREA DE ECHIPAMENTE MEDICALE pentru infrastructura Ambulatoriului Integrat al Spitalului Municipal “Dr. Alexandru Simionescu” Hunedoara | 11,282,592.11 | 0.00 | 11,282,592.11 | 73 |
| 64 | Dezvoltarea infrastructurii medicale prespitaliceşti Ambulatoriu Integrat din cadrul : Sanatoriul de Pneumoftiziologie Brad | 12,964,248.00 | 0.00 | 12,964,248.00 | 71 |
| 85 | Dezvoltarea infrastructurii medicale prespitaliceşti Ambulatoriu Integrat din cadrul Sanatoriul de Pneumoftiziologie Geoagiu | 8,791,750.10 | 0.00 | 8,791,750.10 | 66 |

Sursa: Ministerul Sănătății

\*

PNRR: Până la sfârșitul lunii ianuarie se estimează lansarea apelului dedicat digitalizării producției și distribuției de filme

Ministerul Investițiilor și Proiectelor Europene a publicat luni, 16 ianuarie 2023, calendarul de apelurilor PNRR actualizat la data de 12 ianuarie 2023.

Potrivit noului document, până la sfârșitul lunii ianuarie, **mai exact 30.01.2023**, se estimează lansarea apelului Sprijinirea inițiativelor culturale de accelerare a digitalizării producției și distribuției de filme, finanțat în cadrul Planului Național de Redresare și Reziliență, Componenta 11 - Turism și cultură, Investiția 7. Accelerarea digitalizării producției și distribuției de filme.

Pentru mai multe detalii referitoare la acest apel click [aici](https://www.fonduri-structurale.ro/stiri/30422/pnrr-conditiile-draft-de-finantare-pentru-apelul-dedicat-digitalizarii-productiei-si-distributiei-de-filme).

Totodată, noul calendar a adus modificări pentru următoarele apeluri:

**I. Dezvoltarea rețelei de școli verzi și achiziționarea de microbuze verzi - apel pentru dezvoltarea retelei de scoli verzi (microbuze achizitie centralizata) - Componenta 15. Educație**

* Dată lansare apel (veche): 30.09.2023 (data estimativă)
* Dată lansare apel (nouă):**01.03.2023**  (data estimativă)

**II. Sprijinirea școlilor mici cu mai puțin de 40 elevi cu risc ridicat de abandon școlar PNRAS runda a III - a" - Componenta 15. Educație**

* Dată lansare apel (veche): 01.03.2023 (data estimativă)
* Dată lansare apel (nouă): **01.05.2023** (data estimativă)

**III. Construirea de instalații de reciclare a deșeurilor în vederea atingerii țintelor de reciclare din pachetul economiei circulare (instalații reciclare)  - Componenta 3. Managementul deșeurilor**

* Dată lansare apel (veche): 15.01.2023 (data estimativă)
* Dată lansare apel (nouă): **15.02.2023** (data estimativă)

**IV. Programul de mentorat Orizont Europa (Programul de Vouchere CDI) - Componenta 9. Suport pentru sectorul privat, cercetare, dezvoltare și inovare**

* Dată lansare apel (veche): 31.01.2023 (data estimativă)
* Dată lansare apel (nouă): **28.02.2023** (data estimativă)

**V. Implementarea unei scheme de sprijinire a utilizării serviciilor de comunicații prin diferite tipuri de instrumente pentru beneficiari, cu accent pe zonele albe - Componenta 7. Transformarea Digitală**

* Dată lansare apel (veche): 15.03.2023 (data estimativă)
* Dată lansare apel (nouă): **15.05.2023**  (data estimativă)

[***Descarcă***](https://www.fonduri-structurale.ro/descarca-document/40733) calendarul actualizat

Sursa: MIPE

\*

PNRR: S-a lansat apelul de proiecte pentru sprijinirea investițiilor în întregul lanț valoric al bateriilor și al celulelor și panourilor fotovoltaice

Ministerul Energiei a lansat luni, 16 ianuarie 2023, apelul de proiecte pentru sprijinirea investiţiilor în construirea de noi capacităţi de producție, asamblare și reciclare a bateriilor, și pentru sprijinirea investițiilor în construirea de noi capacităţi de producție, asamblare și reciclare a celulelor şi panourilor fotovoltaice.

**Solicitanții eligibili** sunt microîntreprinderile, întreprinderile mijlocii, mici (inclusiv întreprinderi nou-înființate) și întreprinderile mari constituite în baza Legii nr. 31/1990 privind societățile republicată, cu modificările și completările ulterioare, sau constituite în conformitate cu legislația specifică din statul membru a cărei naționalitate o dețin și cu condiția înregistrării la ONRC în România (conform codurilor CAEN eligibile precizate la secțiunea 2.1 din ghid) ale căror proiecte au fost selectate drept câștigătoare în baza procedurii de apel de proiecte, care au înscrise în actul constitutiv activități privind:

**1) Construirea de noi capacităţi de producție și/sau asamblare și reciclare a bateriilor de tip LiIon (inclusiv Li-metal, Li – sulfur, Zn, flow, high temeperature), care include orice combinatie a activităților de:**

* producție de electrozi și/sau componente ale electrozilor și bateriilor;
* asamblarea electrozilor în baterii și testarea/condiționarea bateriilor;
* reciclarea bateriilor.

**2) Construirea de noi capacități de producție și/sau asamblare și reciclare a celulelor sau panourilor fotovoltaice, care include orice combinație a activităților de:**

* producție de polisilicon și wafers;
* asamblare de celule si module fotovoltaice;
* reciclare a panourilor fotovoltaice (sau a unor elemente ale acestora).

**Activităţi finanţabile**

Următoarele activităţi prevăzute în proiect sunt eligibile:

* Achiziţionarea de instalaţii/echipamente pentru construirea de capacități noi de producție și/sau asamblare și reciclare a bateriilor;
* Achiziţionarea de instalaţii/echipamente pentru construirea de capacități noi de producție și/sau asamblare și reciclare a celulelor şi panourilor fotovoltaice.

**Bugetul total**estimat al schemei este de **258.700.000 euro**, compus din 199.000.000 euro fonduri europene nerambursabile asigurate prin Mecanismul de Redresare și Reziliență în cadrul Planului Național de Redresare și Reziliență – Componenta C.6 Energie și fonduri naționale de 59.700.000 euro prin aplicarea procentului de supracontractare de 30%, în temeiul prevederilor art. 24 din O.U.G. nr. 124/2021.

**Perioada de depunere** a proiectelor este **16.01.2023, ora 17:00 - 16.03.2023, ora 17:00.**

[***Descarcă***](https://www.fonduri-structurale.ro/descarca-document/40735)documentele

[Ghidul-Specific-1.zip](https://www.fonduri-structurale.ro/descarca-document/40735)

Sursa: Ministerul Energiei

🏵🏵🏵

Consultări publice

Comisia a lansat o consultare publică privind reforma în vederea sprijinirii unei tranziții energetice curate și accesibile

Luni, 23 ianuarie 2023, Comisia Europeană a lansat o consultare publică privind reforma concepției pieței de energie electrică a Uniunii Europene, pentru a proteja mai bine consumatorii de volatilitatea excesivă a prețurilor, pentru a sprijini accesul acestora la energie sigură din surse curate și pentru a face piața mai rezistentă.

Sistemul actual a oferit o piață eficientă și bine integrată timp de mulți ani, permițând UE să profite de avantajele economice ale unei piețe unice a energiei, asigurând securitatea aprovizionării și stimulând procesul de decarbonizare. Cu toate acestea, sistemul a prezentat și unele deficiențe. În contextul actualei crize a prețurilor ridicate și volatile ale energiei electrice, povara economică a fost transferată asupra consumatorilor finali. Prin urmare, Comisia a considerat că este necesară o reformă pentru a proteja mai bine gospodăriile și întreprinderile de prețurile ridicate la energie, pentru a crește rezistența și pentru a accelera tranziția prevăzută în Planul european de afaceri ecologice și în Planul REPowerEU.

Consultarea lansată va sprijini activitatea Comisiei în vederea elaborării unei propuneri legislative care ar urma să fie prezentată în primul trimestru al acestui an. Consultarea se va desfășura până la 13 februarie 2023 și se axează pe patru domenii principale:

* reducerea dependenței facturilor de energie electrică de prețurile pe termen scurt ale combustibililor fosili și stimularea utilizării surselor regenerabile de energie;
* îmbunătățirea funcționării pieței pentru a asigura securitatea aprovizionării și pentru a utiliza pe deplin alternativele la gaz, cum ar fi stocarea și răspunsul la cerere;
* îmbunătățirea protecției și responsabilizării consumatorilor;
* îmbunătățirea transparenței, supravegherii și integrității pieței.

Pentru a completa chestionarul click [***aici***](https://ec.europa.eu/info/law/better-regulation/have-your-say/initiatives/13668-Electricity-market-reform-of-the-EUs-electricity-market-design_en)

Sursa: Comisia Europeană

\*

Consultare publică cu privire la Fondul european de dezvoltare regională și Fondul de Coeziune 2014-2020 – Evaluare ex-post

Comisia Europeană a deschis miercuri, 18 ianuarie 2023, consultarea publică „Fondul european de dezvoltare regională și Fondul de coeziune 2014-2020 – Evaluare ex-post”.

**Obiectivul**procesului de consultare este de a oferi principalelor părți interesate posibilitatea de a-și exprima opiniile și experiența privind investițiile evaluate și de a le încuraja să contribuie la canalele de colectare a datelor care vor fi puse în aplicare în timpul evaluării, cum ar fi sondajele, forumurile de experți etc.

**Publicul țintă** al acestei consultări publice este reprezentat de principalele părți interesate direct și implicate în perioada de programare 2014-2020, cum ar fi părțile interesate implicate în gestionarea programelor operaționale, părțile interesate implicate în realizarea operațiunilor FEDR și FC în calitate de promotori sau beneficiari de proiecte, beneficiarii direcți ai sprijinului FEDR și FC, organismele de monitorizare, control și evaluare, precum și publicul.

Puteți participa la această consultare publică completând chestionarul online. Chestionarele sunt disponibile în unele sau în toate limbile oficiale ale UE. Puteți completa răspunsurile în oricare din limbile oficiale ale UE.

Dacă sunteți în imposibilitatea de a utiliza chestionarul online, puteți trimite întrebări pe adresa de e-mail: REGIO-EVAL@ec.europa.eu

Din motive de transparență, organizațiile și întreprinderile care participă la consultări publice sunt invitate să se înscrie în Registrul de transparență al UE. Pentru a vă trimite părerea, trebuie să vă creați un cont sau să vă conectați utilizând un cont de pe o rețea socială.

**Consultarea publică**este deschisă până pe **12 Aprilie 2023**.

Pentru mai multe detalii click [***aici***](https://ec.europa.eu/info/law/better-regulation/have-your-say/initiatives/13301-Fondul-european-de-dezvoltare-regionala-si-Fondul-de-coeziune-2014-2020-Evaluare-ex-post/public-consultation_ro).

Sursa: Comisia Europeană

\*

Un nou Ghid pe Programul Regional Vest 2021-2027, publicat în consultare publică!

ADR Vest, în calitate de Autoritate de Management pentru Programul Regional (PR) Vest 2021-2027, a lansat vineri, 20 ianuarie 2023, în consultare publică varianta draft a Ghidului solicitantului de finanțare - Mobilitate urbană sustenabilă.

**Obiectivul apelului**de proiecte este creșterea capacității, calității și atractivității transportului public de călători, precum și a modurilor de transport prietenoase cu mediul.

**Beneficiari eligibili:**

* Unitățile administrativ-teritoriale (UAT) municipii reședință de județ, municipii și orașe din Regiunea Vest;
* Parteneriate între UAT municipii reședință de județ, municipii sau orașe lider de parteneriat, și UAT județ/e, UAT comună/e din zona definită în cadrul Strategiei Integrate de Dezvoltare Urbană și tratată în Planul de Mobilitate Urbană Durabilă, după caz, membri.

**Activități eligibilie:**

* Achiziția de mijloace de transport în comun: tramvaie, troleibuze, autobuze și microbuze de tipul ,,zero emisii pentru transport urban curat, inclusiv stații de încărcare și alimentare;
* Investiții privind sistemele de transport public local de călători și sistemele pentru transport alternativ nemotorizat: linii de tramvai și troleibuz, infrastructură pentru transportul nemotorizat, sisteme de bike-sharing, achiziții de biciclete sau alte mijloace de transport nemotorizate /ecologice;
* Investiții destinate reducerii emisiilor de CO2 în zona urbană, integrate în cadrul celor menționate mai sus: sisteme inteligente de transport, e-ticketing, management de trafic, management al flotei, soluții de organizare a traficului, stații de transport public, parcări ,,Parkۭ&Ride etc.

**Alocarea financiară**disponibilă este de **156,97 milioane euro**. **Valoarea minimă eligibilă** a proiectului este de **500.000 euro**și **valoarea maximă**este de:

* UAT municipii reședință de județ: 20.000.0000 euro ;
* UAT municipii: 10.000.0000 euro;
* UAT orașe: 2.500.000 euro;
* UAT municipii și orașe din ITI Valea Jiului:
  + 2.500.000 euro, pentru proiecte depuse de un UAT municipiu sau oraș;
  + 5.000.000 euro pentru proiecte în parteneriat între membrii ITI Valea Jiului.

**Contribuție proprie**: 2%

**Perioada de consultare publică** este de 30 zile calendaristice de la data publicării pe site-ul ADR Vest, din 20.01.2023 și până în data de **20.02.2023 (ora 12:00).**

Observațiile și propunerile se pot trimite la adresa de e-mail: consultare@adrvest.ro.

Pentru informații suplimentare, puteți contacta Biroul de HelpDesk din cadrul ADR Vest: telefon/ fax: 0256-491.923, e-mail: helpdesk@adrvest.ro.

[***Descarcă***](https://www.fonduri-structurale.ro/descarca-document/40784) ghidul

Sursa: ADR Vest

\*

Proiect de Ordonanţă pentru modificarea OUG nr. 51/1998 privind îmbunătăţirea sistemului de finanţare nerambursabilă a proiectelor culturale, în dezbatere publică

Ministerul Culturii a lansat marți, 17 ianuarie 2023, în dezbatere publică proiectul de Ordonanţă a Guvernului pentru modificarea articolului 21 din Ordonanța Guvernului nr. 51/1998 privind îmbunătăţirea sistemului de finanţare nerambursabilă a proiectelor culturale.

Propunerile și observațiile referitoare la proiectul de act normativ supus dezbaterii, pot fi transmise în scris pe adresa Ministerului Culturii, B-dul Unirii nr. 22, sector 3, București, pe fax, la nr. 021/222.85.43 sau la adresa de e-mail legislativ@cultura.ro, până la data de 27.01.2023.

[***Descarcă***](https://www.fonduri-structurale.ro/descarca-document/40756) documentele

[Proiect de Ordonanta.zip](https://www.fonduri-structurale.ro/descarca-document/40756)

Sursa: Ministerul Culturii

🏵🏵🏵

Apeluri – Finanțări

Comisia Europeană a lansat Premiile pentru Promovarea Întreprinderilor Europene în România, ediția 2023

Comisia Europeană a lansat miercuri, 18 ianuarie 2023, „Premiile pentru Promovarea Întreprinderilor Europene”, ediția 2023, pentru promovarea întreprinderilor europene, prin care se recunosc şi răsplătesc iniţiative remarcabile care susţin antreprenoriatul. Premiile, lansate în anul 2005, nu reprezintă doar o competiţie, ci vizează şi sensibilizarea în ceea ce priveşte antreprenoriatul – atât cu referire la politici cât şi la punerea în aplicare a politicilor – şi celebrează succesul.

Prin această iniţiativă, DG Piață Internă, Industrie, Antreprenoriat și IMM-uri doreşte să răsplătească iniţiativele care facilitează afacerile, în special prin recunoaşterea importanţei antreprenoriatului.

**Entităţile eligibile** cuprind organizaţii naţionale, localităţi, oraşe, regiuni şi comunităţi, precum şi parteneriate public-private între autorităţi publice şi întreprinzători, programe educaţionale şi organizaţii de afaceri.

Pentru a vă înscrie la acest concurs trebuie să transmiteți [***formularul de candidatură***](https://www.fonduri-structurale.ro/descarca-document/40771)coordonatorului național pentru a trece de selecția inițială care se desfășoară la nivel național. Termenul de depunere a solicitărilor de către candidaţii din România este de **09.06.2023**.

[Formular-de-inscriere-concurs-Premiile pentru Promovarea Întreprinderilor Europene în România 2023.docx](https://www.fonduri-structurale.ro/descarca-document/40771)

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/693/premiile-pentru-promovarea-intreprinderilor-europene-in-romania)

Sursa: MAT

\*

APIA primește Cereri de plată pentru rambursarea ajutorului de stat pentru cantităţile de motorină aferente ultimului trimestru al anului 2022

Agenția de Plăți și Intervenție pentru Agricultură (APIA) a anunțat marți, 17 ianuarie 2023, faptul că până la data de 31 ianuarie 2023 inclusiv, se depun Cererile de plată care vizează rambursarea ajutorului de stat pentru cantitățile de motorină achiziţionate şi utilizate în agricultură, aferente perioadei 01 octombrie – 31 decembrie 2022 (trimestrul IV al anului 2022).

Cererile se depun sau pot fi transmise prin mijloace electronice la Centrele APIA, de către administratorul/reprezentantul legal sau împuternicitul acestuia, însoţite de documentele din Anexă.

Toate documentele depuse în copie vor fi certificate pentru conformitate cu originalul de către solicitantul sprijinului, însușite prin semnătura și vor purta sintagma „conform cu originalul”.

Ajutorul de stat se acordă sub formă de rambursare a diferenței dintre rata accizei standard și rata accizei reduse pentru motorina utilizată la efectuarea lucrărilor  mecanizate în agricultură a cărei valoare unitară este de 1,630 lei/litru.

**Documente care însoțesc cererile de plată:**

***Pentru sectorul vegetal:***

* documente care dovedesc cantitatea de ciuperci produsă, după caz;
* situația centralizatoare a cantităților de motorină utilizate la lucrări mecanizate, aferente perioadei pentru care solicită acordarea ajutorul de stat prin rambursare, întocmită conform modelului prevăzut în anexa 9 din OMADR nr.1727/2015 cu modificările și completările ulterioare;
* copie a facturilor/bonurilor fiscale de cumpărare a motorinei emise de vânzător pe numele solicitanților;
* copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare;
* adeverință în original de la Registrul agricol, cu suprafețele aflate în exploatare, în cazul în care au intervenit modificări față de cererea de acord pentru finanțare;
* adeverință în original de la Direcția pentru agricultură județeană, pentru suprafețele plantate cu vie nobilă, în cazul în care au intervenit modificări față de cererea de acord pentru finanțare.

***Pentru sectorul zootehnic:***

* situația centralizatoare a cantităților de motorină utilizate pentru sectorul zootehnic, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa 9 din OMADR nr.1727/2015 cu modificările și completările ulterioare;
* copie a facturilor/bonurilor fiscale de cumpărare a motorinei emise de vânzător pe numele solicitanților;
* situația privind calculul efectivului rulat / efectivului mediu realizat, întocmită de beneficiar și vizată de medicul împuternicit de liberă practică, după caz, întocmită conform modelului prevăzut în anexa 10 din OMADR nr.1727/2015 cu modificările și completările ulterioare;
* copie de pe cererea depusă de către apicultori la consiliul local în vederea asigurării acestora de vetre de stupină temporare sau permanente;
* copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare.

***Pentru sectorul îmbunătățiri funciare:***

* situația centralizatoare a cantităților de motorină utilizate pentru irigații, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa 9 din OMADR nr.1727/2015 cu modificările și completările ulterioare;
* copie a facturilor/bonurilor fiscale de cumpărare a motorinei emise de vânzător pe numele solicitanților;
* situația centralizatoare a cantităților de apă pentru irigații, întocmită conform modelului prevăzut în anexa 11 din OMADR nr.1727/2015 cu modificările și completările ulterioare;
* copie a facturilor de apă din care să reiasă volumul de apă consumat de către beneficiar/procesul-verbal de confirmare a volumului de apă livrat pentru irigații, întocmit de către orice furnizor de apă de irigații;
* situația suprafețelor irigate, pe structuri de culturi, aferentă perioadei pentru care se solicită ajutorul de stat;
* copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare;
* dovadă cont trezorerie dacă au intervenit modificări ale coordonatelor bancare față de cererea inițială.

Sursa: APIA

🏵🏵🏵


Din Actualitatea Europeană

Înscrieri deschise pentru Premiul Charlemagne pentru tinerii europeni 2023!

În fiecare an, Fundația pentru Premiul Internațional Charlemagne din Aachen și Parlamentul European decernează „Premiul Charlemagne pentru tinerii europeni”.

Premiul se acordă unor proiecte organizate de tineri între 16 și 30 de ani cu realizări excepționale în următoarele domenii:

* promovarea cooperării și a înțelegerii în Europa și la nivel internațional, pe baza valorilor democratice (respectarea demnității umane, libertatea, egalitatea, statul de drept și respectarea drepturilor omului);
* promovarea unui sentiment comun al identității europene și al integrării europene;
* încurajarea altor tineri din Europa să se implice la nivel democratic;
* oferirea de exemple concrete de europeni care trăiesc într-o veritabilă comunitate.



Data limită de trimitere a proiectelor este 2 februarie 2023.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/692/inscrieri-deschise-pentru-premiul-charlemagne-pentru-tinerii-europeni-2023).

Sursa: Biroul de Legătură al Parlamentului European în România

\*

Valorificarea talentelor în Europa: un nou impuls pentru regiunile UE

**Europa are talent.** Dar talentele trebuie stimulate, cu atât mai mult cu cât UE trece printr-o tranziție demografică importantă.

Acest lucru este cu atât mai necesar în regiunile afectate de scăderea forței de muncă și de ponderea scăzută a persoanelor cu studii superioare, precum și în regiunile afectate de plecarea tinerilor.

**Dacă nu va fi abordată, această tranziție va genera disparități teritoriale noi și în creștere pe măsură ce regiunile îmbătrânesc și rămân în urmă în ceea ce privește numărul și competențele forței lor de muncă**. Aceasta poate schimba peisajele demografice ale Europei, **împiedicând reziliența și competitivitatea** UE.

Asigurarea faptului că regiunile care se confruntă cu o capcană a dezvoltării talentelor devin mai reziliente și mai atractive este esențială în cadrul angajamentului UE de **a nu lăsa pe nimeni și niciun loc în urmă.**

De aceea, Comisia lansează **„mecanismul de stimulare a talentelor”**. Acest mecanism **va sprijini regiunile UE afectate de declinul accelerat al populației în vârstă de muncă să formeze, să păstreze și să atragă** persoanele, aptitudinile și competențele necesare pentru a aborda impactul tranziției demografice.

Mecanismul este prezentat în [**Comunicarea privind valorificarea talentelor în regiunile Europei**](https://ec.europa.eu/regional_policy/information-sources/publications/communications/2023/harnessing-talent-in-europe-s-regions_en) adoptată astăzi și este prima inițiativă-cheie din 2023 care contribuie la [Anul european al competențelor](https://ec.europa.eu/social/main.jsp?langId=en&catId=89&newsId=10431&furtherNews=yes), astfel cum a fost propus de Comisie, care urmărește să dea un nou impuls inițiativelor de recalificare și perfecționare. Comunicarea oferă soluții adaptate, bazate pe realitatea locului și multidimensionale, inclusiv utilizarea fondurilor și a inițiativelor UE existente pentru a sprijini regiunile cele mai afectate de tranziția demografică în curs și de efectele sale secundare și pentru a preveni apariția unor disparități teritoriale noi și accentuate în UE.

De asemenea, Comisia publică astăzi [raportul său din 2023 privind impactul schimbărilor demografice](https://commission.europa.eu/document/download/c00f88d7-1fdf-40bd-b177-84253fa5bc2b_en?filename=the_impact_of_demographic_change_in_a_changing_environment_2023.pdf), care actualizează [raportul demografic din 2020](https://ec.europa.eu/commission/presscorner/api/files/document/print/en/ip_20_1056/IP_20_1056_EN.pdf). Acesta trece în revistă tendințele demografice și impacturile care au fost identificate în lumina evoluțiilor recente, cum ar fi Brexitul, pandemia de COVID-19 sau agresiunea militară rusă împotriva Ucrainei. Potrivit raportului, pentru a asigura prosperitatea și bunăstarea viitoare în UE, este esențială abordarea **provocărilor generate de tranziția demografică**. Printre aceste provocări se numără îmbătrânirea, precum și scăderea populației în general și scăderea populației în vârstă de muncă, dar și creșterea disparităților teritoriale, inclusiv decalajul tot mai accentuat dintre zonele urbane și cele rurale. Raportul analizează dacă și în ce mod modelele demografice stabilite sunt accelerate sau perturbate, iar atunci când aceste fenomene se manifestă, raportul analizează dacă perturbările sunt tranzitorii sau au un impact de durată asupra schimbărilor demografice.

**„Capcana dezvoltării talentelor” în unele regiuni ale UE**

Statele membre ale UE se confruntă cu un **declin puternic al populației lor în vârstă de muncă.**Acest segment de populație **a scăzut cu 3,5 milioane de persoane între 2015 și 2020** și se preconizează că va scădea cu încă **35 milioane de persoane până în 2050**.

**82 de regiuni** din 16 state membre (reprezentând aproape 30 % din populația UE) sunt **grav afectate** de această scădere a populației în vârstă de muncă, de o proporție scăzută a absolvenților de studii superioare sau de o mobilitate negativă a populației lor cu vârste cuprinse între 15 și 39 de ani. Aceste regiuni se confruntă cu provocări structurale specifice, cum ar fi ineficiențele de pe piața forței de muncă, din sistemele de educație, formare și învățare în rândul adulților, performanțele scăzute în domeniul inovării, al guvernanței publice sau al dezvoltării întreprinderilor și accesul redus la servicii. Prin abordarea acestor provocări, regiunile ar putea atrage mai mult personal calificat. Mai multe dintre aceste regiuni se află deja într-o „capcană a dezvoltării talentelor”, în timp ce celelalte se vor confrunta cu acest risc în viitorul apropiat. Dacă rămâne nesoluționată, această situație va amenința prosperitatea pe termen lung a UE.

**Un nou mecanism al UE: „mecanismul de stimulare a talentelor”**

Comisia va dezvolta **mecanismul de stimulare a talentelor bazat pe 8 piloni**:

1. **În 2023, va fi lansat un nou proiect-pilot**pentru a ajuta regiunile care se confruntă cu o „capcană a dezvoltării talentelor” să elaboreze, să consolideze, să dezvolte și să pună în aplicare strategii adaptate și cuprinzătoare, precum și să identifice proiecte relevante pentru formarea, atragerea și reținerea lucrătorilor calificați. Se va acorda sprijin regiunilor-pilot selectate pe baza unei cereri deschise.
2. O **nouă inițiativă privind „Adaptarea inteligentă a regiunilor la tranziția demografică”** va fi lansată în 2023 pentru a ajuta regiunile din care tinerii sunt mai predispuși să plece să se adapteze la tranziția demografică și să investească în dezvoltarea talentelor prin intermediul unor politici adaptate, bazate pe realitatea locului. Regiunile beneficiare vor fi selectate pe baza unei cereri deschise.
3. Prin intermediul cererii de propuneri lansate în cadrul IST 2023, **instrumentul de sprijin tehnic** (IST) va sprijini statele membre, la cerere, să pună în aplicare reforme la nivel național și regional, necesare pentru a aborda problema reducerii populației în vârstă de muncă, lipsa competențelor necesare și pentru a răspunde nevoilor pieței locale.
4. Programele **politicii de coeziune** și [investițiile interregionale pentru inovare](https://eismea.ec.europa.eu/programmes/interregional-innovation-investments-i3-instrument_en) **vor** stimula inovarea și oportunitățile de locuri de muncă de înaltă calificare, contribuind astfel la îmbunătățirea posibilităților de păstrare și atragere a talentelor în aceste regiuni.
5. **O nouă cerere de propuneri pentru acțiuni inovatoare va fi lansată în cadrul „**[**Inițiativei urbane europene**](https://www.urban-initiative.eu/)**”** pentru a testa soluții bazate pe realitatea locului, gestionate de orașe în declin care abordează provocările legate de formarea, păstrarea și atragerea lucrătorilor calificați.
6. **Pe o pagină web dedicată vor fi indicate inițiativele UE** care sprijină dezvoltarea talentelor. Acest lucru va facilita accesul regiunilor interesate la informații cu privire la politicile UE în domenii precum cercetarea și inovarea, formarea, educația și mobilitatea tinerilor.
7. **Se vor face schimburi de experiență și se vor disemina bune practici**: regiunile vor avea posibilitatea de a înființa grupuri de lucru tematice și regionale pentru a aborda provocările profesionale sau teritoriale specifice.
8. Vor fi dezvoltate în continuare **cunoștințele analitice** necesare pentru a sprijini și a facilita politicile bazate pe date concrete privind dezvoltarea regională și migrația.

**Valorificarea talentelor cu ajutorul fondurilor și inițiativelor UE existente**

Comunicarea subliniază, de asemenea, modul în care instrumentele și politicile existente ale UE pot sprijini revitalizarea economică și dezvoltarea competențelor adecvate pentru a atrage activități cu potențial ridicat în regiunile afectate, inclusiv prin coordonarea semestrului european. Printre altele, noua Agendă europeană pentru inovare, care stabilește Inițiativa privind talentul tehnologic aprofundat, o inițiativă emblematică specifică menită să răspundă deficitului de talente din sectoarele tehnologiilor profunde, integrând toate regiunile din Europa.

De asemenea, Comunicarea subliniază modul în care politica de coeziune ajută și va continua să ajute aceste regiuni **să își diversifice economia, să îmbunătățească accesibilitatea serviciilor, să sporească eficiența administrației publice și să asigure implicarea autorităților regionale și locale prin** strategii specifice bazate pe realitatea locului.

În fine, aceasta oferă, de asemenea, numeroase exemple de inițiative naționale și regionale și de **bune practici** care abordează în mod eficace provocările structurale într-un context local, sporind atractivitatea regiunilor pentru talente. Pentru a facilita învățarea reciprocă, Comisia continuă să colaboreze cu autoritățile naționale, cartografiind cele mai acute provocări demografice identificate de către acestea, precum și exemple de politici și proiecte care vizează gestionarea impactului schimbărilor demografice.

**Etapele următoare**

Comisia va raporta periodic cu privire la punerea în aplicare a acestei comunicări.

**Context**

Este esențial să abordăm schimbările demografice pentru a construi o societate mai echitabilă și mai rezilientă. Întrucât tranziția demografică în curs afectează diferite domenii de politică, este necesar ca factorii de decizie politică să acționeze pentru a permite o coordonare complexă care să implice toți actorii relevanți de la nivelurile UE, național, regional și local. Deși majoritatea pârghiilor politice care abordează aceste provocări se află în continuare la nivel național, Comisia ia în considerare implicațiile și impactul schimbărilor demografice în propunerile sale de politică.

Comisia a adoptat deja un [Raport privind impactul schimbărilor demografice în Europa în 2020](https://ec.europa.eu/commission/presscorner/api/files/document/print/en/ip_20_1056/IP_20_1056_EN.pdf), care a deschis calea pentru noi inițiative în 2021, odată cu adoptarea [Cărții verzi privind îmbătrânirea populației](https://op.europa.eu/en/publication-detail/-/publication/ce2ab168-7f23-11ec-8c40-01aa75ed71a1) și [Viziunea pe termen lung pentru zonele rurale ale UE în perspectiva anului 2040](https://rural-vision.europa.eu/rural-vision_en).

Printre cele mai recente inițiative la nivelul UE care sprijină statele membre în abordarea schimbărilor demografice în diferite domenii și sectoare se numără [Strategia europeană privind serviciile de îngrijire](https://ec.europa.eu/social/main.jsp?langId=ro&catId=89&furtherNews=yes&newsId=10382#navItem-relatedDocuments) împreună cu [Recomandarea Consiliului privind accesul la servicii de îngrijire pe termen lung de înaltă calitate și accesibile din punct de vedere financiar](https://data.consilium.europa.eu/doc/document/ST-13948-2022-INIT/ro/pdf) și Recomandarea Consiliului privind educația și îngrijirea timpurie, [Strategia cuprinzătoare a UE privind drepturile copilului și Garanția europeană pentru copii](https://commission.europa.eu/strategy-and-policy/policies/justice-and-fundamental-rights/rights-child/eu-strategy-rights-child-and-european-child-guarantee_ro), [Pachetul de sprijin pentru ocuparea forței de muncă în rândul tinerilor](https://ec.europa.eu/social/main.jsp?catId=1036), [Recomandarea Comisiei privind un sprijin activ eficace pentru ocuparea forței de muncă](https://commission.europa.eu/publications/commission-recommendation-effective-active-support-employment-ease_en), [Recomandarea Consiliului privind asigurarea unei tranziții echitabile către neutralitatea climatică](https://data.consilium.europa.eu/doc/document/ST-9107-2022-INIT/ro/pdf), [Pachetul privind ocuparea forței de muncă în rândul persoanelor cu handicap](https://ec.europa.eu/social/main.jsp?catId=1597&langId=ro) și propunerea recent adoptată ca 2023 să fie [Anul european al competențelor](https://ec.europa.eu/social/main.jsp?langId=ro&catId=89&newsId=10431&furtherNews=yes), precum și Comunicarea privind valorificarea talentelor în regiunile Europei, care a fost adoptată astăzi.

**Informații suplimentare**

[Comunicarea „Valorificarea talentelor în regiunile Europei”](https://ec.europa.eu/regional_policy/information-sources/publications/communications/2023/harnessing-talent-in-europe-s-regions_en)

[Raport privind impactul schimbărilor demografice într-un mediu în schimbare](https://commission.europa.eu/document/download/c00f88d7-1fdf-40bd-b177-84253fa5bc2b_en?filename=the_impact_of_demographic_change_in_a_changing_environment_2023.pdf)

[Întrebări și răspunsuri privind Valorificarea talentelor în regiunile Europei și Raportul demografic](https://ec.europa.eu/commission/presscorner/detail/ro/qanda_23_149)

[Fișă informativă privind valorificarea talentelor în regiunile Europei](https://ec.europa.eu/commission/presscorner/detail/ro/fs_23_168)

[Impactul schimbărilor demografice în Europa](https://commission.europa.eu/strategy-and-policy/priorities-2019-2024/new-push-european-democracy/impact-demographic-change-europe_en)

[Explorarea tendințelor demografice regionale din UE](https://cohesiondata.ec.europa.eu/stories/s/Exploring-regional-demographic-trends/576z-6f9b/)

[Politica de coeziune 2021-2027](https://ec.europa.eu/regional_policy/2021-2027_en)

[Platforma de date deschise privind coeziunea](https://cohesiondata.ec.europa.eu/)

[Kohesio](https://kohesio.ec.europa.eu/)

[@dubravkasuica](https://twitter.com/dubravkasuica)

[@ElisaFerreiraEC](https://twitter.com/ElisaFerreiraEC)

[@EUinmyRegion](https://twitter.com/EUinmyRegion)

[@NicolasSchmitEU](https://twitter.com/NicolasSchmitEU?ref_src=twsrc%5Egoogle%7Ctwcamp%5Eserp%7Ctwgr%5Eauthor)


[@EU\_Social](https://twitter.com/EU_Social)

[@GabrielMariya](https://twitter.com/gabrielmariya)

\*

Noul Bauhaus european, un catalizator major al Pactului verde european, va beneficia de finanțare suplimentară

Comisia prezintă primul [**Raport intermediar**](https://new-european-bauhaus.europa.eu/new-european-bauhaus-progress-report_en) privind **noul Bauhaus european** (NBE)care face bilanțul realizărilor din primii doi ani ai inițiativei.



Comisia prezintă primul [**Raport intermediar**](https://new-european-bauhaus.europa.eu/new-european-bauhaus-progress-report_en) privind **noul Bauhaus european** (NBE)care face bilanțul realizărilor din primii doi ani ai inițiativei, precum și primul instrument de evaluare a proiectului privind noul Bauhaus european: [**Busola NBE**](https://new-european-bauhaus.europa.eu/document/405245f4-6859-4090-b145-1db88f91596d_en). Noul Bauhaus european a creat o comunitate largă de organizații și cetățeni din întreaga Europă, a căror acțiune se structurează în jurul unei viziuni comune ce combină sustenabilitatea, incluziunea și estetica. Principalele activități ale noului Bauhaus european – inclusiv premiile NBE, primul festival și laboratorul NBE – își arată deja rezultatele și au creat o rețea transnațională ascendentă. Datorită unei finanțări europene de peste 100 de milioane EUR, deja alocate, în prezent sunt în curs de desfășurare în întreaga Europă proiecte din sfera NBE, atât la scară redusă, cât și la scară largă. De asemenea, Comisia va majora finanțarea pentru perioada 2023-24 cu încă 106 milioane EUR, și asta doar din fondurile speciale ale programului Orizont Europa.

**O mișcare NEB**

Inițiativa a luat amploare, devenind o mișcare, cu o comunitate activă și în plină dezvoltare, provenită din toate statele membre ale UE și din afara acesteia.

Datorită celor peste **600 de organizații partenere oficiale**, de la rețele la nivelul UE până la inițiative locale, NBE ajunge la milioane de cetățeni. Inițiativa reunește persoane din medii diverse – de la artă și design, industrii culturale și creative, instituții de patrimoniu cultural, până la educatori, oameni de știință și inovatori, întreprinderi, autorități locale și regionale și inițiative cetățenești.

Încă de la început, NBE a încurajat și a inspirat actorii locali, regionali și naționali să își creeze propriile inițiative în domeniu. Pentru a oferi un acces transparent la informațiile referitoare la cererile de propuneri specifice noului Bauhaus european, la beneficiari și la membrii comunității acestuia, Comisia a creat [**Tabloul de bord al NBE**](https://new-european-bauhaus.europa.eu/about/dashboard_en) o bază de date cuprinzătoare sub forma unei hărți interactive.

Comunitatea NEB este activă și în **Ucraina,**unde, printre altele, oferă contribuții atât pentru soluțiile locative de urgență, cât și pentru planificarea pe termen lung a reconstrucției. Laboratorul NBE derulează trei proiecte-pilot (locuințe de urgență, circularitate și consolidarea capacităților), inventariind nevoile municipalităților ucrainene și ale părților interesate ale acestora (de exemplu, arhitecți, urbaniști, studenți și societăți de construcții) în ceea ce privește reconstrucția pe termen scurt și lung. O serie de instrumente de consolidare a capacităților destinate ucrainenilor, partenerilor NBE și experților internaționali în reconstrucție vor deveni disponibile în primul trimestru al anului 2023, pe baza rezultatelor proiectelor-pilot.

**Investițiile substanțiale ale UE încep să dea roade**

Datorită unei finanțări bine canalizate din partea diferitelor programe ale Uniunii Europene, NBE a început să producă schimbări reale pe teren. În 2022, au fost selecționate și au început să funcționeze **primele**[**șase proiecte demonstrative ale NBE**](https://ec.europa.eu/commission/presscorner/detail/ro/ip_22_2780) – proiecte de transformare locală reproductibile, la scară largă – finanțate în cadrul programului Orizont Europa. În 2023, vor fi lansate următoarele 10 astfel de proiecte, în cadrul Acțiunilor inovatoare europene ale politicii de coeziune. Dacă luăm în calcul și **proiectele** la scară mai mică **derulate în întreaga Europă**, investiția totală în proiectele NBE sprijinite de diferite programe din CFM în perioada 2021-2022 se ridică la peste 100 de milioane EUR.

Toate statele membre au integrat noul Bauhaus european în **programele lor din cadrul politicii de coeziune** pentru perioada 2021-2027, deschizând calea pentru ca proiectele inspirate de NBE să primească fonduri de coeziune.

**O nouă Busolă NBE pentru a orienta dezvoltarea și evaluarea proiectelor**

Comisia prezintă astăzi și [Busola NBE](https://new-european-bauhaus.europa.eu/document/405245f4-6859-4090-b145-1db88f91596d_en), un instrument de evaluare care contribuie la înțelegerea măsurii în care un anumit proiect încorporează abordarea NBE. Ea explică ce înseamnă cele trei valori ale NBE - sustenabilitatea, incluziunea și frumosul - în contexte specifice, precum și modul în care acestea pot fi integrate și combinate cu principiile de lucru ale participării și transdisciplinarității. Pe baza acestei Busole, vor fi elaborate instrumente de evaluare mai detaliate, începând cu mediul construit.

**Calea de urmat**

De asemenea, Comisia va continua să lucreze atât la integrarea NBE în programele UE, inclusiv în contextul gestiunii partajate din cadrul politicii de coeziune, cât și la **sporirea finanțării inițiativei**. În 2023 și 2024, se vor aloca peste 106 milioane EUR pentru cererile de propuneri specifice NBE, în cadrul misiunii și al clusterelor programului Orizont Europa.

În contextul Anului european al competențelor, ediția din 2023 a [**premiilor NBE**](https://prizes.new-european-bauhaus.eu/)va pune accentul pe educație și va extinde acoperirea geografică pentru a include, pe lângă statele membre ale UE, și țările din Balcanii de Vest. În acest an, NBE va dezvolta, de asemenea, **Academia NBE** și va institui cursuri de formare în domeniul construcțiilor sustenabile, al circularității și al biomaterialelor, pentru a accelera transformarea sectorului.

Proiectele în curs de desfășurare, cum ar fi **laboratorul NBE**, vor continua să integreze NBE în toate politicile. NBE consideră, de asemenea, că una dintre sarcinile sale importante este de a-și spori prezența în țări și regiuni, inclusiv în zonele rurale, unde, până în prezent, activitatea NBE este redusă.

Datorită rutelor noului Bauhaus european din cadrul acțiunii „**DiscoverEU**” a programului Erasmus+, tinerii europeni vor avea în curând posibilitatea de a descoperi peisajele și orașele minunate ale Europei și de a afla totodată noutăți despre proiectele noului Bauhaus european.

**Informații suplimentare**

[Site-ul noului Bauhaus european](https://new-european-bauhaus.europa.eu/index_en)

[Pagina de LinkedIn a noului Bauhaus european](https://www.linkedin.com/showcase/new-european-bauhaus/)

[Contul de Instagram al noului Bauhaus european](https://www.instagram.com/neweuropeanbauhaus/)

\*

Comisia aprobă schema de ajutor de stat în valoare de 44 milioane EUR propusă de România pentru sprijinirea crescătorilor de bovine în contextul invadării Ucrainei

Ajutoare de stat: Comisia aprobă schema de ajutor de stat în valoare de 44 milioane EUR propusă de România pentru sprijinirea crescătorilor de bovine în contextul invadării Ucrainei de către Rusia.

Comisia Europeană a aprobat o schemă de ajutor în valoare de **44 de milioane EUR (217,7 milioane RON)** propusă de România pentru a veni în ajutorul **crescătorilor de bovine** în contextul războiului dus de Rusia împotriva Ucrainei. Schema a fost aprobată în temeiul [Cadrului temporar de criză pentru măsuri de ajutor de stat](https://eur-lex.europa.eu/legal-content/RO/TXT/?uri=uriserv%3AOJ.CI.2022.131.01.0001.01.ENG) adoptat de Comisie la [23 martie 2022](https://ec.europa.eu/commission/presscorner/detail/ro/statement_22_1949) și modificat la [20 iulie 2022](https://ec.europa.eu/commission/presscorner/detail/ro/ip_22_4622) și la [28 octombrie 2022](https://ec.europa.eu/commission/presscorner/detail/ro/IP_22_6468).

În cadrul acestei scheme, ajutoarele vor fi acordate sub formă de **granturi directe**. Scopul schemei este compensarea beneficiarilor eligibili pentru o parte din costurile suplimentare suportate ca urmare a creșterilor de prețuri pentru combustibil, energie și furaje. De asemenea, prin această schemă se dorește sprijinirea crescătorilor în depășirea dificultăților financiare ale acestora legate de actuala criză geopolitică.

Comisia a concluzionat că schema propusă de România respectă condițiile stabilite de Cadrul temporar de criză. În special, ajutoarele (i) nu vor depăși 250 000 EUR per beneficiar și (ii) vor fi acordate până la 31 decembrie 2023. Comisia a concluzionat că schema este necesară, adecvată și proporțională pentru remedierea unei perturbări grave a economiei unui stat membru, în conformitate cu **articolul 107 alineatul (3) litera (b) din TFUE** și cu condițiile stabilite de **Cadrul temporar de criză**. Pe baza acestor concluzii, Comisia a aprobat schema de ajutor în temeiul normelor UE privind ajutoarele de stat.

Informații suplimentare privind Cadrul temporar de criză și alte acțiuni întreprinse de Comisie pentru a aborda impactul economic al războiului purtat de Rusia împotriva Ucrainei sunt disponibile [aici](https://ec.europa.eu/competition-policy/state-aid/ukraine_en). Versiunea neconfidențială a deciziei va fi disponibilă în [Registrul ajutoarelor de stat](https://ec.europa.eu/competition/elojade/isef/index.cfm?clear=1&policy_area_id=3), cu numărul SA.105163, pe [site-ul web](https://ec.europa.eu/competition-policy/index_en) al Comisiei privind concurența, de îndată ce vor fi fost soluționate eventualele probleme legate de confidențialitate.

*(Pentru informații suplimentare: Arianna Podesta – Tel.: +32 2 298 70 24; Nina Ferreira - Tel.: +32 2 29 9 81 63; Maria Tsoni – Tel.: +32 2 299 05 26)*

Sursa: Reprezentanța în România a Comisiei Europene – <https://romania.representation.ec.europa.eu/index_ro>

\*

Războiul din Ucraina: PE cere un tribunal special pentru pedepsirea crimelor rusești

* [](https://www.europarl.europa.eu/resources/library/images/20230117PHT67301/20230117PHT67301_original.jpg)Un tribunal internațional special trebuie să se ocupe de infracțiunile de agresiune împotriva Ucrainei
* Un nou tribunal ar acoperi lacunele din justiția penală internațională
* O acțiune în justiție internațională ar trimite un semnal clar Rusiei și lumii

Potrivit PE, conducerea rusă trebuie să răspundă pentru crimele sale din Ucraina © AFP/Yasuyoshi CHIBA

**Într-o rezoluție adoptată joi, eurodeputații solicită tragerea la răspundere a conducerii politice și militare ruse pentru crima de agresiune împotriva Ucrainei.**

Parlamentul declară că atrocitățile comise de forțele ruse în Bucha, Irpin și multe alte orașe ucrainene dezvăluie brutalitatea războiului și subliniază importanța unei acțiuni internaționale coordonate pentru a-i aduce pe cei responsabili în fața justiției în conformitate cu dreptul internațional. Eurodeputații cer UE să insiste pentru crearea unui tribunal internațional special, în strânsă cooperare cu Ucraina și cu comunitatea internațională, care să urmărească penal conducerea politică și militară a Rusiei și aliații acesteia.

Înființarea unui tribunal ar acoperi lacunele mari din actuala structură instituțională a justiției penale internaționale și ar completa eforturile de investigare ale Curții Penale Internaționale, care în prezent nu poate investiga crima de agresiune din Ucraina.

**Conducerea politică și militară din Rusia și Belarus trebuie trasă la răspundere**

Menționând că modalitățile exacte și componența tribunalului special rămân de stabilit, eurodeputații subliniază că acesta trebuie să aibă competența de a-l investiga nu numai pe Vladimir Putin și conducerea politică și militară a Federației Ruse, ci și pe Aliaksandr Lukașenka și pe apropiații acestuia din Belarus.

Aceștia subliniază, de asemenea, că lucrările pregătitoare ale UE privind tribunalul special ar trebui să înceapă fără întârziere și să se concentreze pe stabilirea modalităților pentru tribunalul special în cooperare cu Ucraina. Autoritățile ucrainene și internaționale trebuie sprijinite în vederea obținerii dovezilor care urmează să fie utilizate în viitor.

Parlamentul crede cu tărie că înființarea unui tribunal special ar trimite un semnal foarte clar atât societății ruse, cât și comunității internaționale că președintele Putin și conducerea Rusiei în general pot fi condamnați pentru crima de agresiune din Ucraina. Eurodeputații subliniază că nu mai este posibil ca Federația Rusă sub conducerea lui Putin să revină la relațiile anterioare cu Occidentul.

Textul a fost adoptat cu 472 voturi pentru, 19 împotrivă și 33 abțineri.

\*

Parlamentul solicită mai multe sancțiuni împotriva regimului iranian

* [](https://www.europarl.europa.eu/resources/library/images/20230117PHT67309/20230117PHT67309_original.jpg)Autoritățile iraniene trebuie să pună capăt represiunii împotriva propriilor cetățeni
* Liderul suprem Ali Khamenei și președintele Ebrahim Raisi ar trebui adăugați pe lista sancțiunilor
* Corpul Gărzilor Revoluționare Islamice ar trebui adăugat pe lista UE a organizațiilor teroriste

Sfidând criticile internaționale, Iranul continuă să execute persoane arestate în timpul recentelor demonstrații © Bulent Kilic/AFP

**PE cere ca cei responsabili de încălcări ale drepturilor omului să fie supuși sancțiunilor UE, iar Corpului Gărzilor Revoluționare Islamice să se afle pe lista UE a organizațiilor teroriste.**

Disprețul flagrant al regimului iranian față de demnitatea umană și aspirațiile democratice ale propriilor cetățeni, precum și sprijinul oferit de acesta Federației Ruse „obligă UE să își modifice poziția față de Iran”, se arată într-o rezoluție adoptată joi.

Eurodeputații cer UE să își extindă lista de sancțiuni pentru a include toate persoanele și entitățile responsabile de încălcări ale drepturilor omului și membrii familiilor acestora, inclusiv liderul suprem Ali Khamenei, președintele Ebrahim Raisi, procurorul general Mohammad Jafar Montazeri, precum și toate fundațiile („bonyads”) care au legături cu Corpul Gărzilor Revoluționare Islamice (IRCG).

De asemenea, aceștia solicită Consiliului și statelor membre să adauge IRGC și forțele sale subsidiare, inclusiv miliția paramilitară Basij și Forțele Quds, pe lista UE a organizațiilor teroriste. Orice țară în care IRGC desfășoară operațiuni militare, economice sau informaționale ar trebui să rupă și să scoată în afara legii legăturile cu această agenție.

**Cei responsabili de uciderea protestatarilor trebuie aduși în fața justiției**

Parlamentul condamnă în termenii cei mai fermi condamnările la moarte și execuțiile protestatarilor pașnici din Iran și solicită autorităților iraniene să pună capăt represiunii împotriva propriilor cetățeni. Deputații cer autorităților Republicii Islamice să asigure eliberarea imediată și necondiționată a tuturor protestatarilor condamnați la moarte, și condamnă faptul că procedurile penale și pedeapsa cu moartea au fost instrumentalizate de regimul iranian pentru a elimina opoziția și a pedepsi cetățenii pentru că își exercită drepturile fundamentale. Cei responsabili de uciderea a sute de protestatari trebuie aduși în fața justiției, spun aceștia.

**Ajutor militar pentru Rusia și represiune împotriva diasporei**

Rezoluția solicită „extinderea măsurilor restrictive” împotriva Iranului, deoarece acesta continuă să furnizeze vehicule aeriene fără pilot și intenționează să furnizeze rachete sol-sol Rusiei.

În cele din urmă, eurodeputații își exprimă profunda îngrijorare cu privire la represiunea transnațională structurală desfășurată de autoritățile Republicii Islamice, care include spionajul și asasinatele împotriva diasporei iraniene care trăiește în UE. Aceștia solicită UE și statelor membre să îi protejeze mai ferm pe cei afectați împotriva unei astfel de represiuni.

Sursa: Parlamentul European - https://www.europarl.europa.eu/news/ro

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/